# 3. ΟΔΟΝΤΙΑΤΡΙΚΕΣ ΥΠΗΡΕΣΙΕΣ

## 3.1 ΕΙΣΑΓΩΓΗ-ΓΕΝΙΚΑ

Η στοματική υγεία είναι άρρηκτα συνδεδεμένη με τη γενική υγεία ενώ αποτελεί ένα από τους κύριους παράγοντες που επηρεάζουν καταλυτικά την ποιότητα της ζωής. Η υπάρχουσα επιστημονική γνώση επιβεβαιώνει ότι η έλλειψη/απουσία στοματικής υγείας επηρεάζει σημαντικά και αρνητικά τη σωματική αλλά και τη ψυχική υγεία. Ως εκ τούτου οι στοματικές παθήσεις κατατάσσονται ανάμεσα στα σημαντικότερα προβλήματα της δημόσιας υγείας και η πρόληψη αλλά και αντιμετώπισή τους θα πρέπει να γίνεται στα πλαίσια διεπιστημονικής συνεργασίας όλων των εμπλεκομένων φορέων λαμβάνοντας υπόψη τους κοινούς αιτιολογικούς παράγοντες των στοματικών και των γενικών παθήσεων όπως είναι η κακή διατροφή (υπερβολική κατανάλωση ζάχαρης, διατροφή φτωχή σε φρούτα και λαχανικά), το κάπνισμα και το αλκοόλ.

Έχοντας αυτά υπόψη οι Οδοντιατρικές Υπηρεσίες έχουν θέσει σαν όραμά τους την:

***Προαγωγή της στοματικής υγείας όλων των πολιτών και τη βελτίωση της ποιότητας των παρεχόμενων υπηρεσιών, με σεβασμό προς τον πολίτη, καταργώντας κάθε μορφή γεωγραφικής, οικονομικής και κοινωνικής ανισότητας***.

Στα πλαίσια αυτά η παροχή υψηλού επιπέδου ποιότητας φροντίδας που θα διέπεται από τα χαρακτηριστικά της καταλληλότητας, διαθεσιμότητας, συνέχειας, αποτελεσματικότητας, αποδοτικότητας, ασφάλειας, σεβασμό προς τον ασθενή, καθώς επίσης και η υιοθέτηση και εφαρμογή προληπτικών προγραμμάτων που θα απευθύνονται κυρίως στον παιδικό πληθυσμό, αποτελεί υποχρέωση της πολιτείας γεγονός που θα συμβάλει όχι μόνο στην υγεία και ευημερία των πολιτών αλλά και μακροπρόθεσμα θα έχει σημαντικά οικονομικά οφέλη.

**Έχοντας σαν οδηγό μας τα πιο πάνω αλλά και λαμβάνοντας υπόψη τους διαθέσιμους οικονομικούς πόρους θέσαμε μια σειρά από στόχων που αφορούν την τριετία 2011- 2013 και οι οποίοι περιλαμβάνουν:**

1. Ενίσχυση και αναβάθμιση του Τομέα Πρόληψης των Οδοντιατρικών Υπηρεσιών με ιδιαίτερη έμφαση στα προληπτικά προγράμματα που απευθύνονται στον παιδικό πληθυσμό για πρόληψη της τερηδόνας, των περιοδοντικών παθήσεων αλλά και του καρκίνου του στόματος.
2. Συνεχής βελτίωση της ποιότητας των παρεχόμενων υπηρεσιών αλλά και αύξηση της παραγωγικότητας μέσω ενεργειών που περιλαμβάνουν:
   1. Αναβάθμιση κτιριακής υποδομής των κέντρων (νοσοκομείων, αστικών και αγροτικών στα πλαίσια χρονοδιαγράμματος) ανανέωση παλαιών μηχανημάτων, δημιουργία άνετων και εργονομικών ιατρείων, εξοπλισμένων με σύγχρονα μηχανήματα και υλικά
   2. Συνεχής εκπαίδευση του προσωπικού με βάση τις διαγνωσμένες ανάγκες μάθησης με στόχο η οδοντιατρική φροντίδα να παρέχεται σύμφωνα με την τρέχουσα επιστημονική γνώση. Στα πλαίσια αυτά περιλαμβάνεται και η υποεξειδίκευση των οδοντιάτρων σε διάφορες ειδικότητες της οδοντιατρικής με στόχο την αντιμετώπιση πολύπλοκων και εξειδικευμένων περιστατικών
   3. Αναδιοργάνωση και πλήρης αξιοποίηση των γνώσεων και ικανοτήτων του ανθρώπινου δυναμικού
   4. Δημιουργία πρωτοκόλλων που θα καλύπτουν όλο το φάσμα της οδοντιατρικής εργασίας αλλά και όλες τις κατηγορίες ασθενών με γενικά νοσήματα που χρήζουν ιδιαίτερης φροντίδας, για την παροχή στοιχειοθετημένης οδοντιατρικής φροντίδας.
3. Περαιτέρω ενίσχυση εξειδικευμένων κλινικών παροχής τριτοβάθμιας οδοντιατρικής φροντίδας (παιδοδοντίας, περιοδοντολογίας, ενδοδοντίας).
4. Ενίσχυση της συνεργασίας με τον Παγκύπριο Οδοντιατρικό Σύλλογο στα πλαίσια του υγιούς ανταγωνισμού μεταξύ δημόσιου και ιδιωτικού τομέα

Ιδιαίτερα για το 2011 τέθηκαν οι πιο κάτω ειδικοί στόχοι οι οποίοι συνοπτικά περιγράφονται ως ακολούθως:

Στόχοι προληπτικού τομέα:

* Περαιτέρω εμπλουτισμός του ενημερωτικού υλικού και δημιουργία dvd που θα απευθύνεται στον παιδικό πληθυσμό και θα περιλαμβάνει πληροφορίες αναφορικά με την ανατολή των δοντιών, τις στοματικές παθήσεις και όλες τις προληπτικές δράσεις που θα πρέπει να γίνονται στον παιδικό πληθυσμό
* Αύξηση κατά 5% των παιδιών που συμμετέχουν στα προγράμματα των Οδοντιατρικών Υπηρεσιών (πρόγραμμα συνεργασίας μεταξύ κυβερνητικών και ιδιωτών οδοντιάτρων και πρόγραμμα εξέτασης μαθητών της Α τάξης)
* Ανακαίνιση και της δεύτερης (στην επαρχία Πάφου) από τις 4 κινητές οδοντιατρικές μονάδες

Στόχοι θεραπευτικού τομέα:

* Ενίσχυση των προσθετικών κλινικών και εργαστηρίων και διεύρυνση των προσφερομένων υπηρεσιών συμπεριλαμβάνοντας και τις μεταλλικές οδοντοστοιχίες
* Εκπόνηση έρευνας για αξιολόγηση της ικανοποίησης των ασθενών από τις Προσθετικές Κλινικές
* Στενή συνεργασία με τη Στοματογναθοπρσωποχειρουργική Κλινική του Νοσοκομείου Λευκωσίας στα πλαίσια της ολιστικής αντιμετώπισης ασθενών με καρκίνο στη στοματογναθική περιοχή
* Αύξηση από 1 σε 2 τις ημέρες όπου θα αντιμετωπίζονται πολύπλοκα ενδοδοντικά περιστατικά στο Νοσοκομείο Λευκωσίας
* Αύξηση του αριθμού των ασθενών που επισκέπτονται τις Οδοντιατρικές Υπηρεσίες κατά 10%

**Θα πρέπει να αναφερθεί και θα διαφανεί και αναλυτικά πιο κάτω ότι όλοι οι πιο πάνω στόχοι επιτεύχθηκαν ενώ η υλοποίηση του αναπτυξιακού προϋπολογισμού ανήλθε στο 89%**

|  |  |
| --- | --- |
| **Προϋπολογισμός** | **2011** |
| Τακτικός | 92% |
| Αναπτυξιακός | 89% |

**Ανθρώπινο δυναμικό - Οργανόγραμμα Οδοντιατρικών Υπηρεσιών**

Στις Οδοντιατρικές Υπηρεσίες (Διάγραμμα 3.1.1. Οργανόγραμμα των Οδοντιατρικών Υπηρεσιών) υπηρέτησαν, μέσα στο 2011, 39 Οδοντιατρικοί Λειτουργοί, 39 Βοηθοί Οδοντιατρείου, 13 Οδοντοτεχνίτες και 9 άτομα υποστηρικτικό προσωπικό (μόνιμοι και έκτακτοι) στους οποίους συμπεριλαμβάνονται 5 οδηγοί, 1 βοηθός γραμματειακός λειτουργός, 1 αχθοφόρος κλητήρας και 2 γενικοί βοηθοί (Πίνακας 3.1.1)

**Διάγραμμα3.1.1. Οργανόγραμμα των Οδοντιατρικών Υπηρεσιών του Υπουργείου Υγείας**

## Διευθύντρια Οδοντιατρικών Υπηρεσιών

## Πρώτος Οδοντιατρικός Λειτουργός –Θεραπευτικός Τομέας

## Τομέας Πρόληψης

## Πρώτος Οδοντιατρικός Λειτουργός –Τομέας Πρόληψης

## Τομέας Πρόληψης

**Επιθεωρητής Οδοντιατρικού Εργαστηρίου**

## Ανώτεροι Οδοντιατρικοί

## Λειτουργοί

## Ανώτερος Οδοντιατρικός Λειτουργός

**Ανώτεροι Τεχνικοί Οδοντιατρικού Εργαστηρίου**

## Οδοντιατρικοί Λειτουργοί 1ης και 2ας Τάξης

## Οδοντιατρικοί Λειτουργοί 1ης και 2ας Τάξης

## Τεχνικοί Οδοντιατρικού Εργαστηρίου

## Ανώτεροι Βοηθοί Οδοντιατρείου

## 

## Ανώτερος Βοηθός Οδοντιατρείου

## Βοηθοί Οδοντιατρείου

## Βοηθοί Οδοντιατρείου

## 

**Πίνακας 3.1.1. ΚΑΤΑΝΟΜΗ ΠΡΟΣΩΠΙΚΟΥ (μόνιμου και έκτακτου) ΚΑΤΑ ΕΠΑΡΧΙΑ**

|  |  |  |  |  |
| --- | --- | --- | --- | --- |
| ΕΠΑΡΧΙΑ | ΟΔΟΝΤΙΑΤΡΟΙ | ΒΟΗΘΟΙ ΟΔΟΝΤΙΑΤΡΟΙ | ΟΔΟΝΤΟ  ΤΕΧΝΙΤΕΣ | ΟΔΗΓΟΙ ΚΙΝΗΤΗΣ ΟΔΟΝΤΙΑΤΡΙΚΗΣ ΜΟΝΑΔΑΣ |
| Λευκωσία | 20(\*) | 21(\*\*) | 5 | 1 |
| Λεμεσός | 6½ | 6 | 2 | 1 |
| Λάρνακα | 6 | 6 | 2 | 1 |
| Πάφος | 5½ | 5 | 2 | 1 |
| Αμμόχωστος | 1 | 1 |  | 1 |
| ΣΥΝΟΛΟ | 39 | 39 | 11 | 5 |

*(\*) Δύο οδοντίατροι ήσαν αποσπασμένοι στο Υπουργείο Υγείας (ο 1ος 3 μέρες τη βδομάδα και ο 2ος δύο μέρες)*

*(\*\*) Δύο βοηθοί οδοντιατρείου ήσαν αποσπασμένοι στο Νοσοκομείο Λευκωσίας*

**Δημόσιες Οδοντιατρικές Κλινικές**

Οι Δημόσιες Οδοντιατρικές Υπηρεσίες περιλαμβάνουν 56 οδοντιατρικές κλινικές και τέσσερις κινητές οδοντιατρικές μονάδες.

Συγκεκριμένα κατά το 2011 οδοντιατρική περίθαλψη προσφερόταν στα Γενικά Νοσοκομεία Λευκωσίας, Λεμεσού, Λάρνακας και Πάφου, στα Νοσοκομεία Παραλιμνίου, Κυπερούντας και Πόλης Χρυσοχού καθώς επίσης και σε 8 Αστικά κέντρα, 2 ιδρύματα και 23 Αγροτικά Υγειονομικά Κέντρα (Πίνακας 3.1.2.)

**Πίνακας 3.1.2 ΚΕΝΤΡΑ ΠΑΡΟΧΗΣ ΟΔΟΝΤΙΑΤΡΙΚΗΣ ΦΡΟΝΤΙΔΑΣ ΚΑΤΑ ΕΠΑΡΧΙΑ**

|  |  |  |  |  |  |
| --- | --- | --- | --- | --- | --- |
|  |  | | | | |
| **Λευκωσία** | **Λεμεσός** | **Λάρνακα** | **Πάφος** | **Αμμόχωστος** |
| Νοσοκομεία | Λευκωσίας | Λεμεσού  Κυπερούντας | Παλαιό Νοσ. Λάρνακας | Πάφου  Πόλις | Αμμοχώστου |
| Αστικά κέντρα | Λευκωσία  Αγ. Δομέτιος  Καϊμακλί  Αγλαντζιά  Λατσιά  Λακατάμεια  Στρόβολος  Έγκωμη |  |  |  |  |
| Ιδρύματα | Φυλακές  Ίδρυμα Χρίστου Στέλιου Ιωάννου |  |  |  |  |
| Αγροτικά κέντρα | Ευρύχου  Κάμπος  Ανθούπολη  Δάλι  Κλήρου  Παλαιχώρι  Λυθροδόντας  Ακάκι  Τσέρι | Λινόπετρα  Αγρός  Πελέντρι  Αυδήμου | Κοφίνου  Λεύκαρα  Αθηένου  Κόκκινες  Ορμήδεια | Παναγιά  Σαλαμιού  Πύργος | Αυγόρου  Βρυσούλες |

## 3.2. ΔΡΑΣΤΗΡΙΟΤΗΤΕΣ

Για την επίτευξη των πιο πάνω στόχων οι δραστηριότητες των Οδοντιατρικών Υπηρεσιών διαχωρίζονται σε τρεις πυλώνες δράσης:

(α) Τη Δημόσια Οδοντιατρική Υγεία, όπου υπάγεται η πρωτοβάθμια οδοντιατρική φροντίδα και η πρόληψη.

(β) Την Κλινική Θεραπείας των Οδοντοστοματολογικών και Γναθοπροσωπικών βλαβών.

(γ) Τον Προγραμματισμό, Συντονισμό και Ανάπτυξη του Ανθρώπινου Δυναμικού και θέματα που άπτονται της Ε.Ε.

### **3.2. Δημόσια Οδοντιατρική Υγεία**

Στον πυλώνα αυτό περιλαμβάνονται:

α) **Τομέας Ερευνών**

Οι έρευνες αποτελούν ένα χρήσιμο εργαλείο για την αξιολόγηση των υπηρεσιών και μέσω των αποτελεσμάτων τους συμβάλουν στον προγραμματισμό και στη χάραξη στρατηγικής ενώ βοηθούν στη λήψη μέτρων και τη διασφάλιση παροχής ποιοτικών υπηρεσιών. Στα πλαίσια αυτά οι Οδοντιατρικές Υπηρεσίες πραγματοποίησαν έρευνα αξιολόγησης της ικανοποίησης των ασθενών από τις Προσθετικές Κλινικές παγκύπρια. Τα αποτελέσματα ήσαν αρκετά ικανοποιητικά αφού κατέδειξαν ψηλό ποσοστό συνολικής ικανοποίησης που ανήλθε στο 88,3% αντίστοιχο άλλων ερευνών από τη διεθνή βιβλιογραφία (75-90%). Παράλληλα οι ασθενείς ήσαν περισσότερο ικανοποιημένοι σε θέματα που άπτονταν της **ποιότητας των εργασιών** (συμπεριφορά προσωπικού, ποιότητα υλικών, αισθητική εμφάνιση, ικανοποίηση από τη μάσηση) παρά με παραμέτρους που σχετίζονταν με την **προσβασιμότητα** (άνεση χώρου αναμονής, ταχύτητα εξυπηρέτησης, καθαριότητα ιατρείων) – **4,60** έναντι **4,43** (με μέγιστο βαθμό το 5). Οι ασθενείς στην επαρχία Πάφου κατέγραψαν τα ψηλότερα ποσοστά ικανοποίησης ενώ οι ασθενείς της επαρχίας Λευκωσίας τα χαμηλότερα γεγονός που συσχετίζεται με το μεγαλύτερο σε όγκο αριθμό ασθενών που εξυπηρετεί η επαρχία Λευκωσίας



Στιγμιότυπο από τη δημοσιογραφική διάσκεψη που έγινε στο Υπουργείο Υγείας σχετικά με τη Στοματική Υγεία και την Τρίτη Ηλικία

β) **Διαφώτιση**

Οι Οδοντιατρικές Υπηρεσίες δίνουν ιδιαίτερη σημασία στη διαφώτιση αφού θεωρούν ότι αποτελεί ουσιαστικό εργαλείο για τη διαμόρφωση ορθών γνώσεων και κατ’επέκταση συμπεριφορών που σχετίζονται με τη στοματική υγεία και υγιεινή. Η διαφώτιση γίνεται από έμπειρο προσωπικό με τη βοήθεια σύγχρονων οπτικοακουστικών μέσων δίνοντας ιδιαίτερη έμφαση στον παιδικό πληθυσμό. Ιδιαίτερα έγινε προσπάθεια όπως η ενημέρωση αυτή επεκταθεί πέρα από τα δημοτικά σχολεία και στα νηπιαγωγεία με στόχο την όσο το δυνατό πιο έγκαιρη ενημέρωση των παιδιών για τις στοματικές παθήσεις και την υιοθέτηση από νωρίς ορθών συνηθειών στοματικής υγιεινής. Στα πλαίσια της όσο το δυνατό πιο εμπεριστατωμένης ενημέρωσης των παιδιών με σύγχρονα οπτικοακουστικά μέσα δημιουργήθηκε νέα ταινία η οποία και περιγράφει εμπεριστατωμένα τις στοματικές παθήσεις (αιτιολογία, κλινική εικόνα, θεραπεία) αλλά και τα μέτρα που πρέπει να λαμβάνονται για ορθή στοματική υγιεινή.

Στον πιο κάτω πίνακα παρατηρούμε συγκριτικά τον αριθμό των μαθητών και τον αριθμό των διαλέξεων που έγιναν το 2011 σε σχέση με το 2010. Ενώ στις επαρχίες Λάρνακας και Πάφου παρατηρείται ουσιαστική αύξηση εν τούτοις στην επαρχία Λευκωσίας υπήρξε μείωση γεγονός που οφείλεται στο ότι η βοηθός οδοντιατρείου που ασχολείτο αποκλειστικά με τον τομέα της διαφώτισης, εργάστηκε κατά το 2011 στο θεραπευτικό τομέα.

Πιν. 3.2.1: Αποτελέσματα προγράμματος διαφώτισης

|  |  |  |  |  |  |  |
| --- | --- | --- | --- | --- | --- | --- |
|  | | Λευκωσία | Λεμεσός | Λάρνακα | Πάφος | Παγκύπρια |
| Αρ. Μαθητών | 2010 | 23232 | 8112 | 1487 | 1683 | 34514 |
| 2011 | 9594 | 8541 | 2638 | 4923 | 25696 |
| Αρ. Διαλέξεων | 2010 | 438 | 274 | 31 | 35 | 778 |
| 2011 | 174 | 240 | 55 | 88 | 557 |



Εικόνες από τη διαφώτιση σε δημοτικά σχολεία και την εξατομικευμένη επίδειξη στοματικής υγιεινής με στόχο τα παιδιά να αποκτήσουν βιωματικές εμπειρίες για την όλη διαδικασία



γ)Προληπτική και θεραπευτική αγωγή στους μαθητές δημοτικής εκπαίδευσης καθώς και σε διάφορα ιδρύματα μέσω των 4 **κινητών οδοντιατρικών μονάδων**

Οι Οδοντιατρικές Υπηρεσίες διαθέτουν 4 κινητές οδοντιατρικές μονάδες (μία σε κάθε επαρχία). Στόχος των μονάδων αυτών είναι η δωρεάν παροχή προληπτικής και θεραπευτικής αγωγής σε παιδιά δημοτικών σχολείων τα οποία βρίσκονται σε ορεινές ή απομακρυσμένες περιοχές ή περιοχές χαμηλού κοινωνικο-οικονομικού επιπέδου όπου παρατηρείται αυξημένος δείκτης τερηδονισμένων δοντιών

**Πίνακας 3.2.2 Εργασίες κινητής οδοντιατρικής μονάδας ανά επαρχία κατά τα έτη 2009 -2011**

|  |  |  |  |  |  |
| --- | --- | --- | --- | --- | --- |
|  | Λευκωσία | Λεμεσός | Λάρνακα | Πάφος | Παγκύπρια |
| Προληπτικό έργο 2009 | 2037 | 1424 | 4475 | 3801 | 11737 |
| Προληπτικό έργο 2010 | 1962 | 3592 | 5388 | 2651 | 13593 |
| Προληπτικό έργο 2011 | 1802 | 2369 | 4185 | 4739 | 13095 |
|  | **Λευκωσία** | **Λεμεσός** | **Λάρνακα** | **Πάφος** | **Παγκύπρια** |
| Θεραπευτικό έργο 2009 | 418 | 122 | 951 | 377 | 1868 |
| Θεραπευτικό έργο 2010 | 667 | 914 | 1047 | 416 | 3044 |
| Θεραπευτικό έργο 2011 | 722 | 948 | 649 | 791 | 3110 |
|  | **Λευκωσία** | **Λεμεσός** | **Λάρνακα** | **Πάφος** | **Παγκύπρια** |
| Σύνολο έργου 2009 | 2455 | 1546 | 5426 | 4178 | 13605 |
| Σύνολο έργου 2010 | 2629 | 4506 | 6435 | 3067 | 16637 |
| Σύνολο έργου 2011 | 2524 | 3317 | 4834 | 5530 | 16205 |

Σημειώσεις:

(\*1*) Η πρόληψη συνίσταται σε εξέταση, τοπικές εφαρμογές φθορίου, προληπτικές εμφράξεις*

*(\*2) Η θεραπεία συνίσταται σε εμφράξεις, εξαγωγές και καθαρισμούς*

*(\*3) Το σύνολο του έργου αναφέρεται στο άθροισμα του προληπτικού και θεραπευτικού έργου*

Αναλύοντας τα αποτελέσματα παρατηρούμε ότι η εργασία που προσφέρθηκε κυμάνθηκε στα ίδια με τα προηγούμενα χρόνια επίπεδα.

****

Νέα παιδική οδοντιατρική καρέκλα που τοποθετήθηκε στην κινητή οδοντιατρική μονάδα Λευκωσίας καθώς και εσωτερική διαμόρφωση και διακόσμηση του χώρου για να γίνει πιο φιλικός προς τα παιδιά

δ) **Πρόγραμμα συνεργασίας μεταξύ Οδοντιατρικών Υπηρεσιών και Παγκύπριου Οδοντιατρικού Συλλόγου** για τη δευτεροβάθμια οδοντιατρική φροντίδα των 10 χρονων και 11 χρονων παιδιών των δημοτικών σχολείων.

Συνεχίστηκε και φέτος το πρόγραμμα αυτό το οποίο και περιλαμβάνει εξέταση και παραπομπή για δωρεάν θεραπευτική αγωγή σε ιδιώτη οδοντίατρο της δικής τους επιλογής όλων των μαθητών της Εης τάξης και μερίδας μαθητών της Δ τάξης. Για το 2011 συμπεριλήφθηκε το 40% των μαθητών της Δ τάξης. Ο πιο κάτω πίνακας (3.2.3) δείχνει ότι από τα 12343 παιδιά που δικαιούνταν να συμμετέχουν στο πρόγραμμα εξετάστηκαν τελικά τα 9236 (ποσοστό δηλ. 75%) για τα οποία οι γονείς τους έδωσαν έγγραφη συγκατάθεση όπως εξεταστούν από κυβερνητικό οδοντίατρο.

Πιν 3.2.3: Αποτελέσματα προγράμματος συνεργασίας για το 2011

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **2011** | **Σύνολο μαθητών** | **Εξέταση** | | **Παραπομπή** | | **Συμμετοχή** | | **Συνολικό κόστος (€)** | **Κόστος/**  **Μαθητή (€)** |
| Ε τάξη | 8608 | 6426 | 74,65% | 2655 | 41,32% | 1139 | 42,90% | 89984,80 | 79,00 |
| Δ τάξη | 3735 | 2810 | 75,23% | 1434 | 51,03% | 456 | 31,80% | 38441,17 | 84,30 |
| Δ+Ε τάξη | 12343 | 9236 | 74,83% | 4089 | 44,27% | 1595 | 39,01% | 128425,97 | 80,52 |

Παράλληλα από τον πίνακα 3.2.4 παρατηρούμε μικρή αύξηση κατά 3% του ποσοστού των παιδιών που παραπέμφθηκαν για θεραπεία το 2011 σε σχέση με το 2010 (από 41,4% σε 44,3%) γεγονός το οποίο ερμηνεύεται από την αυξημένη συμμετοχή των παιδιών της Δ τάξης. Ενδιαφέρον στοιχείο που εξάγεται από τον ίδιο πίνακα είναι η διαχρονική μείωση του κόστους/ασθενή γεγονός το οποίο οφείλεται στη μείωση του μέσου όρου των χαλασμένων δοντιών ανά μαθητή. Δυστυχώς όπως παρόλη την προβολή του προγράμματος η συμμετοχή κυμαίνεται στο 40%.

Πιν 3.2.4: Διαχρονική σύγκριση κατά τα έτη 2009-2011 του προγράμματος συνεργασίας

|  |  |  |  |
| --- | --- | --- | --- |
|  | **2009** | **2010** | **2011** |
| % παραπομπή | 47,60 | 41,42 | 44,27 |
| % συμμετοχή | 38,46 | 41,43 | 39,01 |
| Ιδιώτες Οδοντίατροι | 302 | 287 | 305 |
| Κόστος (€) | 139.825,00 | 119.368,31 | 128.425,92 |
| Κόστος/ μαθητή | 88,72 | 84,18 | 80,52 |

ε) **Πρόγραμμα εξέτασης των μαθητών της Α τάξης δημοτικών σχολείων**

Σύμφωνα με το πρόγραμμα αυτό **όλα** τα παιδιά που φοιτούν στην Α τάξη εξετάζονται στην αρχή της σχολικής χρονιάς από κυβερνητικό οδοντίατρο και εν συνεχεία τους δίνεται παραπεμπτικό σημείωμα για οδοντιατρική θεραπεία. Σε αντίθεση με το πρόγραμμα συνεργασίας τα έξοδα θεραπείας επιβαρύνουν τους γονείς. Προς το τέλος της σχολικής χρονιάς τα παιδιά επανεξετάζονται για να ελεγχθεί το ποσοστό συμμετοχής στο πρόγραμμα. Η σκοπιμότητα του προγράμματος έγκειται στην όσο το δυνατό ενωρίτερη εξέταση των παιδιών και την αντιμετώπιση πιθανών οδοντιατρικών προβλημάτων αλλά και στην ανάγκη για ενστερνισμό της φιλοσοφίας της πρόληψης και τις συχνές ανά εξάμηνο επισκέψεις σε οδοντίατρο.

Όπως φαίνεται από τον πιο κάτω πίνακα (3.2.5) κατά τη σχολική χρονικά 2010-11 εξετάστηκαν συνολικά 7072 παιδιά από τα οποία παραπέμφθηκαν τα 2355 (33,35%) και από αυτά συμμετείχαν, δηλ. πήγαν στον οδοντίατρό τους τα 1047 (47,67%). Αξίζει να σημειωθεί ότι το ποσοστό συμμετοχής στο πρόγραμμα ήταν ψηλότερο από το ποσοστό συμμετοχής στο πρόγραμμα συνεργασίας ( όπου εκεί η θεραπεία είναι δωρεάν αφού τα έξοδα τα καλύπτει το κράτος) η οποία και ανήλθε στο 39%

Πιν. 3.2.5: Αποτελέσματα του προγράμματος εξέτασης των παιδιών της Α τάξης για τη σχολική χρονιά 2010-11

|  |  |  |  |  |  |
| --- | --- | --- | --- | --- | --- |
| Επαρχία | Εξέταση | Παραπομπή | % Παραπομπή | Συμμετοχή | % Συμμετοχή |
| Λευκωσία | 2783 | 1007 | 36,18% | 434 | 51,03 |
| Λεμεσός | 1687 | 435 | 25,79% | 195 | 44,83 |
| Πάφος | 953 | 242 | 25,39% | 170 | 70,25 |
| Λάρνακα | 1180 | 458 | 38,81% | 176 | 38,43 |
| Αμμόχωστος | 459 | 213 | 46,41% | 72 | 33,8 |
| Παγκύπρια | **7062** | **2355** | **33,35%** | 1047 | 47,67% |

Συγκρίνοντας τη συμμετοχή με αυτές προηγούμενων χρόνων, όπως φαίνεται και στο πιο κάτω διάγραμμα (3.2.1), αυτή παρουσιάζει αύξηση κατά 10%. Βεβαίως τα στοιχεία δεν είναι απολύτως συγκρίσιμα αφού τις προηγούμενες χρονιές το πρόγραμμα εφαρμόστηκε σε περιορισμένο αριθμό ασθενών. Για τους ίδιους λόγους δηλ. με την ενσωμάτωση στο πρόγραμμα όλων των σχολείων και όχι μόνο αυτών υψηλού κινδύνου, παρατηρείται μείωση του ποσοστού παραπομπής των παιδιών για θεραπεία, αφού η ενέργεια αυτή είχε σαν αποτέλεσμα τη μείωση του μέσου όρου των παιδιών με χαλασμένα δόντια

Διαγρα. 3.2.1:Διαχρονική καταγραφή του ποσοστού παραπομπής και ανταπόκρισης των παιδιών της Α τάξης

### **3.3. Κλινική Θεραπεία των Οδοντοστοματολογικών και Γναθοπροσωπικών Βλαβών**

Στον τομέα αυτό υπάγεται η δευτεροβάθμια και τριτοβάθμια φροντίδα στοματικής υγείας, που προσφέρεται σε όσους επισκέπτονται τις Οδοντιατρικές Υπηρεσίες. Αναλυτικά και διαχρονικά η προσφερόμενη εργασία κατά είδος και ποσότητα κατά τα έτη 2009-11 φαίνονται στον πίνακα 3.3.1.

Η παροχή δευτεροβάθμιας και τριτοβάθμιας οδοντιατρικής φροντίδας συνεχίστηκε σε όλα τα Επαρχιακά Νοσοκομεία, τα Αστικά και Αγροτικά Κέντρα Υγείας καταγράφοντας σε όλα τα κέντρα αύξηση.

Στα πλαίσια της ποιοτικής αναβάθμισης οι Οδοντιατρικές Υπηρεσίες προχώρησαν στην αγορά εξοπλισμού ύψους €103,000.00 ο οποίος μεταξύ άλλων χρησιμοποιήθηκε ως ακολούθως:

* Αγορά 2 οδοντιατρικών καρέκλων με τροχήλατο για το Νοσοκομείο Λεμεσού και το αγροτικό κέντρο Αθηαίνου - €26,000.00
* Αγορά ειδικής οδοντιατρικής καρέκλας με προδιαγραφές για παιδιά για την κινητή οδοντιατρική μονάδα Λευκωσίας - €21,000.00.

**Με τις ενέργειες αυτές ο μέσος χρόνος ηλικίας των οδοντιατρικών μηχανημάτων μειώθηκε στα 9,5 χρόνια**

* Αγορά 2 ακτινογραφικών μηχανημάτων για τα κέντρα υγείας Λινόπετρας και Λυθροδόντα -€4,830.00
* Ενίσχυση εξοπλισμού (εργαλεία και μικροσυσκευές) ΟΛΩΝ των κέντρων παγκύπρια - €57,000.00

Ενώ για τη συνεχή συντήρηση των μηχανημάτων δαπανήθηκαν €58,000.00

Παράλληλα έγιναν ανακαινίσεις και εκσυγχρονίστηκαν οι κτιριακές εγκαταστάσεις που βρίσκονται τα οδοντιατρεία στα κέντρα υγείας Στροβόλου, Λυθροδόντα, Κλήρου, Παλαιχωρίου, Λατσιών, παλαιό Νοσοκομείο Λευκωσίας, Νοσοκομείο Λεμεσού με την τοποθέτηση νέων πάγκων εργασίας καθώς επίσης και έγινε ανακαίνιση του οδοντοτεχνικού εργαστηρίου Πάφου (ύψος δαπάνης €48,500)

****

Ανακαινισμένο οδοντιατρείο στο κέντρο υγείας Κλήρου

****

Το οδοντιατρείο στο κέντρο υγείας Παλαιχωρίου μετά την ανακαίνιση

**Πίνακας 3.3.1 Είδος και σύνολο οδοντιατρικών εργασιών κατά τα έτη 2009-11**

|  |  |  |  |
| --- | --- | --- | --- |
| **ΕΡΓΑΣΙΕΣ ΠΑΓΚΥΠΡΙΑ** | **2009** | **2010** | **2011** |
| ΕΞΕΤΑΣΗ | 14879 | 17554 | 16379 |
| ΑΠΟΣΤΗΜΑ | 5954 | 6539 | 6294 |
| ΕΞΑΓΩΓΗ | 16043 | 17222 | 16987 |
| ΑΜΑΛΓΑΜΑ | 8640 | 8813 | 8633 |
| ΚΟΝΙΑ | 5054 | 9540 | 8057 |
| Σ.ΡΗΤΙΝΗ | 11587 | 11280 | 11133 |
| ΠΡΟΣΩΡΙΝΗ | 14202 | 17833 | 15943 |
| ΕΝΔ.ΘΕΡΑΠΕΙΑ | 6402 | 3922 | 5043 |
| ΚΑΘΑΡΙΣΜΟΣ | 9443 | 10339 | 10101 |
| ΑΚΤΙΝΟΓΡΑΦΙΑ | 4307 | 2747 | 4082 |
| ΠΡΟΛΗΠΤΙΚΕΣ | 196 | 441 | 154 |
| ΦΘΟΡΙΩΣΗ | 434 | 831 | 673 |
| ΤΡΟΧΙΣΜΟΙ | 6474 | 6079 | 6585 |
| ΜΙΚΡΗ ΧΕΙΡΟΥΡΓΙΚΗ ΣΤΟΜΑΤΟΣ[[1]](#footnote-1) | 823 | 1026 | 795 |

Ο πίνακας 3.3.2 και το διάγραμμα 3.3.1 μας παρουσιάζουν τις εργασίες που έγιναν ανά τύπο κέντρου και ανά ασθενή. Και στους 3 τύπους κέντρων οι 3 κυριότερες προσφερόμενες θεραπείες είναι οι εξαγωγές ακολουθούμενες από τις προσωρινές εμφράξεις και την εξέταση. Εξαίρεση αποτελούν τα αστικά κέντρα όπου παρατηρείται αυξημένο ποσοστό εμφράξεων με υαλοϊνομερή κονία. Το αυξημένο ποσοστό εξαγωγών θα πρέπει να προβληματίσει αφού αποτελεί και τη ριζικότερη θεραπεία. Βέβαια παρατηρείται μεγάλη διακύμανση ανά τύπο κέντρου στον αριθμό των ασθενών που έτυχαν εξαγωγής, με τα ψηλότερα ποσοστά να παρατηρούνται στα αγροτικά κέντρα (18,3% στα αγροτικά έναντι 9,15% στα αστικά) με το στοιχείο αυτό να εξηγείται από το γεγονός ότι το ηλιακό προφίλ αλλά και το κοινωνικοοικονομικό επίπεδο των ασθενών είναι διαφορετικό.

**Πιν 3.3.2: Εργασίες ανά ασθενή ανά τύπο κέντρου**

|  |  |  |  |  |
| --- | --- | --- | --- | --- |
| ΕΡΓΑΣΙΕΣ 2011 | Εργασίες/ασθενή | | | |
| Νοσοκομεία | Αστικά | Αγροτικά | Παγκύπρια |
|
| ΕΞΕΤΑΣΗ | **17,96%** | 7,57% | **14,27%** | **14,27%** |
| ΑΠΟΣΤΗΜΑ | 6,50% | 3,55% | 5,73% | 5,48% |
| ΕΞΑΓΩΓΗ | **17,24%** | **9,14%** | **18,30%** | **14,80%** |
| ΑΜΑΛΓΑΜΑ | 9,21% | 3,45% | 10,39% | 7,52% |
| ΚΟΝΙΑ | 4,29% | **10,03%** | 12,50% | 7,02% |
| Σ.ΡΗΤΙΝΗ | 10,19% | 7,80% | 12,56% | 9,70% |
| ΠΡΟΣΩΡΙΝΗ | **12,93%** | **13,00%** | **21,33%** | **13,89%** |
| ΕΝΔ.ΘΕΡΑΠΕΙΑ | 6,39% | 1,22% | 3,10% | 4,39% |
| ΚΑΘΑΡΙΣΜΟΣ | 9,62% | 7,62% | 7,90% | 8,80% |
| ΑΚΤΙΝΟΓΡΑΦΙΑ | 5,30% | 1,00% | 1,82% | 3,56% |
| ΠΡΟΛΗΤΠΙΚΕΣ | 0,21% | 0,04% | 0,00% | 0,13% |
| ΦΘΟΡΙΩΣΗ | 0,54% | 0,72% | 0,42% | 0,59% |
| ΤΡΟΧΙΣΜΟΣ | 9,64% | 0,31% | 1,01% | 5,74% |

**Διάγραμμα 3.3.1: Εργασίες ανά ασθενή ανά τύπο κέντρου**

**3.3.1**:Η **Κλινική της Παιδοδοντίας** λειτούργησε και φέτος στο Γενικό Νοσοκομείο Λευκωσίας όπου και εξυπηρετήθηκαν παιδιά διαφόρων ηλικιών καθώς επίσης και άτομα με ειδικές ανάγκες (**ΑμΕΑ**) (Πιν.3.3.3). Για την καλύτερη αντιμετώπιση των περιστατικών και την εξάλειψη των λιστών αναμονής οι μέρες που στελεχώνεται η εν λόγω κλινική αυξήθηκαν από 3 σε 4.

Πιν.3.3.3: Αρ. επισκέψεων στην Κλινική της Παιδοδοντίας

|  |  |  |  |
| --- | --- | --- | --- |
| Αρ. επισκέψεων στην Κλινική της Παιδοδοντίας | **2009** | **2010** | **2011** |
| 897 | 1171 | 1301 |

Εδώ αξίζει να σημειωθεί ότι από το Σεπτέμβριο του 2009 το πρόγραμμα της παροχής οδοντιατρικής φροντίδας σε Άτομα με Ειδικές Ανάγκες (ΑμΕΑ) υπό γενική αναισθησία μπήκε σε νέα βάση και τα περιστατικά αντιμετωπίζονται υπό την ευθύνη του ειδικού Γναθοπροσωποχειρουργού στα πλαίσια της καλύτερης περίθαλψής τους λαμβάνοντας υπόψη και το βεβαρημένο ιατρικό τους ιστορικό . Ο αριθμός των ατόμων που χειρουργήθηκαν ανήλθαν στα 33 σε σχέση με 30 το 2010 και 26 το 2009.

****


Εικόνα από την παιδοδοντιατρική κλινική στο Νοσοκομείο Λευκωσίας

**3.3.2:** Η **Κλινική της Προσθετικής** ενδυναμώθηκε τόσο σε ανθρώπινο δυναμικό όσο και σε εξοπλισμό και έτσι καλύπτονται αποτελεσματικά οι ανάγκες όλων των επαρχιών αφού πλέον προσθετικές κλινικές και εργαστήρια λειτουργούν και στις 4 επαρχίες (Λευκωσία, Λάρνακα, Λεμεσός, Πάφος). Ως εκ τούτου το προσφερόμενο φάσμα και ο όγκος εργασίας από τις κλινικές αυτές διαμορφώθηκε όπως φαίνεται στον πίνακα 3.3.4.

Θα πρέπει να αναφερθεί ότι στα πλαίσια του εμπλουτισμού του προσφερόμενου φάσματος εργασίας αλλά και της αναβάθμισης των υπηρεσιών αλλά και στα πλαίσια της κοινωνικής πολιτικής του Υπουργείου Υγείας διευρύνθηκε το φάσμα των δικαιούχων ασθενών για μεταλλικές οδοντοστοιχίες και από τον Αύγουστο του 2011 συμπεριλήφθηκαν και οι κάτοχοι κάρτας Α πέρα από τους κυβερνητικούς εργάτες

#### Πίνακας 3.3.4: Προσθετική Εργασία

|  |  |  |  |  |
| --- | --- | --- | --- | --- |
| Είδος | Αριθμός Περιπτώσεων | | | |
|  | **2008** | **2009** | **2010** | **2011** |
| Κατασκευή Ακρυλικών οδοντοστοιχιών | 2767 | 3215 | 3226 | 2845 |
| Επιδιορθώσεις-Ακρυλικών οδοντοστοιχιών | 1631 | 1506 | 2128 | 2173 |
| Μεταλλικές Οδοντοστοιχίες κυβερνητικών εργατών | 84 | 88 | 109 | 138 |
| Επισκευές Μεταλλικών Οδοντοστοιχιών κυβερνητικών εργατών | 13 | 8 | 12 | 13 |
| Σκελετοί Μεταλλικοί | 25 | 10 | 54 | 18 |
| Μεταλλικές Οδοντοστοιχίες κατόχων κάρτας Α |  |  |  | 235 |
| Επισκευές Μεταλλικών Οδοντοστοιχιών κάρτας Α |  |  |  | 15 |
| **ΣΥΝΟΛΟ** | **4520** | **4827** | **5529** | **5437** |

****

Εικόνες από την προσθετική κλινική και το προσθετικό εργαστήριο Πάφου

****

****

**3.3.3 Αριθμός επισκέψεων και προφίλ ασθενών που επισκέπτονται τις Οδοντιατρικές Υπηρεσίες**

Από την εξέταση των στατιστικών στοιχείων παρατηρείται διαχρονική αύξηση του αριθμού των επισκέψεων στις Οδοντιατρικές Υπηρεσίες τόσο κατά επαρχία όσο και ανά τύπο κέντρου στοιχείο αναμενόμενο όχι μόνο λόγω της οικονομικής κρίσης αλλά και της συνεχούς βελτίωσης των προσφερομένων υπηρεσιών. Θα πρέπει να επισημανθεί ότι η αύξηση του αριθμό των ασθενών δε συνοδεύτηκε και από ανάλογη αύξηση του προσωπικού (πίνακας 3.3.5, διάγρ. 3.3.2 )

**Πίνακας 3.3.5 : Σύγκριση επισκέψεων ανά επαρχία κατά τα έτη 2009-2011**

|  |  |  |  |
| --- | --- | --- | --- |
| Επαρχία | 2009 | 2010 | 2011 |
| Λευκωσία | 48717 | 53909 | 55842 |
| Λεμεσός | 15851 | 17663 | 19489 |
| Λάρνακα | 17831 | 18748 | 19870 |
| Πάφος | 12118 | 13996 | 4986 |
| Αμμόχωστος | 4877 | 4946 | 14731 |
| Παγκύπρια | 99394 | 109262 | 114918 |

**Διάγραμμα 3.3.2: Σύγκριση επισκέψεων ανά τύπο κέντρου κατά τα έτη 2009-2011**

Όσον αφορά το ηλικιακό προφίλ των ασθενών παρατηρούμε ότι για όλα τα έτη υπερτερεί η ηλικιακή ομάδα των 45-64 ετών ακολουθούμενη από τις ηλικιακές ομάδες 65-74, 15-44, 75+ 5-14, 0-4. Είναι εμφανές ότι ένα πολύ μικρό ποσοστό των ασθενών των Οδοντιατρικών Υπηρεσιών είναι άτομα κάτω των 15 ετών (Πίνακας 3.3.6, Διάγραμμα 3.3.3).

Πίνακας 3.3.6 : Κατανομή ασθενών κατά ηλικιακή ομάδα κατά τα έτη 2009 - 11

|  |  |  |  |
| --- | --- | --- | --- |
| **Ηλικιακή ομάδα** | **2009** | **2010** | **2011** |
| **0-4** | 283 | 345 | 559 |
| **5.-14** | 5663 | 6879 | 7359 |
| **15-44** | 21583 | 25498 | 27930 |
| **45-64** | 31538 | 35383 | 36136 |
| **65-74** | 26839 | 27304 | 27710 |
| **75+** | 13488 | 13853 | 15144 |
| **Σύνολο επισκέψεων** | **99394** | **109262** | **114858** |

Διάγραμμα 3.3.3: Κατανομή ασθενών κατά ηλικιακή ομάδα κατά τα έτη 2009-11

### **3.4 Δραστηριότητες Προγραμματισμού, Συντονισμού και Ανάπτυξης Προσωπικού και Ευρωπαϊκή Ένωσης**

Στον πυλώνα αυτό υπάγονται οι πιο κάτω δραστηριότητες των Οδοντιατρικών Υπηρεσιών:

-Προσφορές για τον εξοπλισμό των Οδοντιατρικών Υπηρεσιών παγκύπρια, τόσο σε μηχανήματα όσο και σε αναλώσιμα[[2]](#footnote-2). Οι προσφορές σε μηχανήματα διενεργούνται σε συνεργασία με την Ηλεκτρομηχανολογική Υπηρεσία.

-Εκπαίδευση του προσωπικού. Λόγω της μείωσης του σχετικού κονδυλίου στον προϋπολογισμό, η επιμόρφωση του προσωπικού περιορίστηκε μόνο στην εντόπια εκπαίδευση και δε δόθηκαν υποτροφίες. Στα πλαίσια αυτά το προσωπικό εκπαιδεύτηκε παρακολουθώντας σεμινάρια πάνω σε οδοντιατρικά και άλλα γενικά θέματα όπως Εργαστήριο «ομαδικής εργασίας και επικοινωνίας» τα οποίο πραγματοποιήθηκε σε συνεργασία με την ΚΑΔΔ και η επιστημονική ημερίδα με θέμα: Η επώδυνη ΚΓΑ. Διάγνωση και θεραπευτική προσέγγιση. Το σεμινάριο αυτό έγινε από την καθηγήτρια της Γναθοπροσωποχειρουργικής της Οδοντιατρικής Σχολής Θεσσαλονίκης Δρ. Ειρήνης Καραμπούτα

Παράλληλα λειτουργοί παρακολούθησαν διάφορα συνέδρια που διοργανώθηκαν από τον Παγκύπριο Οδοντιατρικό Σύλλογο και τους τοπικούς Οδοντιατρικούς Συλλόγους καθώς επίσης και τις εργασίες του 30ου Πανελλήνιου Οδοντιατρικού Συνεδρίου.

-Διεθνείς συνεργασίες (Οδοντιατρικές Σχολές της Ελλάδας, Παγκόσμιο Οργανισμό Υγείας (ΠΟΥ), την Παγκόσμια Οδοντιατρική Ομοσπονδία (FDI), το Ευρωπαϊκό Συμβούλιο Ανωτέρων Οδοντιατρικών Λειτουργών (CECDO) και άλλες. Συμμετείχαμε στις συναντήσεις των CECDO όπου και εκφράσαμε απόψεις σχετικά με το μέλλον της οδοντιατρικής μέσα στα πλαίσια της Ε.Ε.

-Συμμετοχή τριών οδοντιατρικών λειτουργών στο Οδοντιατρικό Συμβούλιο Κύπρου και ενός οδοντιατρικού λειτουργού και ενός οδοντοτεχνίτη στο Συμβούλιο Εγγραφής Οδοντοτεχνιτών

-Συνεργασία με άλλα υπουργεία και φορείς (Υπουργεία Παιδείας, Συνομοσπονδία Γονέων, Δήμους) και με άλλα τμήματα του Υπουργείου Υγείας. Στενή συνεργασία με το τμήμα Κοινωνικής Ευημερίας με στόχο την εξέταση αιτημάτων από λήπτες δημοσίου βοηθήματος για κάλυψη εξόδων οδοντιατρικής θεραπείας (ορθοδοντικής και ακίνητης προσθετικής) που δεν παρέχονται από το δημόσιο. Τριμελείς, εγκεκριμένες από τον Υπουργό Υγείας επιτροπές εξέτασαν σε τακτά χρονικά διαστήματα (Μάρτιος, Ιούνιος, Σεπτέμβριος και Δεκέμβριος) 166 αιτήματα ορθοδοντικής και 106 ακίνητης προσθετικής.

-Συμμετοχή σε Ιατρικά Συμβούλια και Συμβουλευτικές Επιτροπές όπως η Κεντρική Επιτροπή Σχολικών Κυλικείων ΚΕΣΚ, επιτροπή για την Πρόληψη Ατυχημάτων και Επιτροπή για την Ποιοτική Διασφάλιση των Υπηρεσιών

-Συνεισφορά των Οδοντιατρικών Υπηρεσιών με προτάσεις σε θέματα που αφορούν το Γενικό Σχέδιο Υγείας (ΓεΣΥ).

1. Οι επεμβάσεις αυτές αφορούν περιστατικά περιοδοντολογικά και μικρής χειρουργικής στόματος που έγιναν με τοπική αναισθησία. [↑](#footnote-ref-1)
2. Οι αγορές που έγιναν κατά το 2010 σχετικά με τον εξοπλισμό περιγράφονται αναλυτικά στο κεφάλαιο της παροχής δευτεροβάθμιας και τριτοβάθμιας περίθαλψης. [↑](#footnote-ref-2)