# 3. ΟΔΟΝΤΙΑΤΡΙΚΕΣ ΥΠΗΡΕΣΙΕΣ

## 3.1 ΕΙΣΑΓΩΓΗ-ΓΕΝΙΚΑ

Η στοματική υγεία είναι άρρηκτα συνδεδεμένη με τη γενική υγεία ενώ αποτελεί ένα από τους κύριους παράγοντες που επηρεάζουν καταλυτικά την ποιότητα της ζωής. Η υπάρχουσα επιστημονική γνώση επιβεβαιώνει ότι η απουσία στοματικής υγείας επηρεάζει ποικιλοτρόπως τόσο τη σωματική αλλά και την ψυχική υγεία. Ως εκ τούτου διεθνείς οργανισμοί όπως η Παγκόσμια Οργάνωση Υγείας κατατάσσουν τις στοματικές παθήσεις ανάμεσα στα σημαντικότερα προβλήματα της δημόσιας υγείας τα οποία η πρόληψη αλλά και αντιμετώπισή τους θα πρέπει να γίνεται στα πλαίσια διεπιστημονικής συνεργασίας όλων των εμπλεκομένων φορέων λαμβάνοντας υπόψη τους κοινούς αιτιολογικούς παράγοντες των στοματικών και των γενικών παθήσεων όπως είναι η κακή διατροφή (υπερβολική κατανάλωση ζάχαρης, διατροφή φτωχή σε φρούτα και λαχανικά), το κάπνισμα και το αλκοόλ.

Έχοντας αυτά υπόψη οι Οδοντιατρικές Υπηρεσίες έχουν θέσει σαν όραμά τους την:

***Προαγωγή της στοματικής υγείας όλων των πολιτών και τη βελτίωση της ποιότητας των παρεχόμενων υπηρεσιών, με σεβασμό προς τον πολίτη, καταργώντας κάθε μορφή γεωγραφικής, οικονομικής και κοινωνικής ανισότητας***.

Στα πλαίσια αυτά η παροχή υψηλού επιπέδου ποιότητας φροντίδας που θα διέπεται από τα χαρακτηριστικά της καταλληλότητας, διαθεσιμότητας, συνέχειας, αποτελεσματικότητας, αποδοτικότητας, ασφάλειας, σεβασμό προς τον ασθενή, καθώς επίσης και η υιοθέτηση και εφαρμογή προληπτικών προγραμμάτων που θα απευθύνονται κυρίως στον παιδικό πληθυσμό, αποτελεί υποχρέωση της πολιτείας γεγονός που θα συμβάλει όχι μόνο στην υγεία και ευημερία των πολιτών αλλά και μακροπρόθεσμα θα έχει σημαντικά οικονομικά οφέλη.

Η υλοποίηση των πιο πάνω είναι εφικτή μέσα από μια σειρά στρατηγικών δράσεων που περιλαμβάνουν τις ακόλουθες ενέργειες:

1. Ενίσχυση και αναβάθμιση του Τομέα Πρόληψης των Οδοντιατρικών Υπηρεσιών με ιδιαίτερη έμφαση στα προληπτικά προγράμματα που απευθύνονται στον παιδικό πληθυσμό για πρόληψη της τερηδόνας, των περιοδοντικών παθήσεων αλλά και του καρκίνου του στόματος.
2. Συνεχής βελτίωση της ποιότητας των παρεχόμενων υπηρεσιών αλλά και αύξηση της παραγωγικότητας μέσω ενεργειών που περιλαμβάνουν:
   1. Αναβάθμιση κτιριακής υποδομής των κέντρων (νοσοκομείων, αστικών και αγροτικών στα πλαίσια χρονοδιαγράμματος) ανανέωση παλαιών μηχανημάτων, δημιουργία άνετων και εργονομικών ιατρείων, εξοπλισμένων με σύγχρονα μηχανήματα και υλικά
   2. Συνεχής εκπαίδευση του προσωπικού με βάση τις διαγνωσμένες ανάγκες μάθησης με στόχο η οδοντιατρική φροντίδα να παρέχεται σύμφωνα με την τρέχουσα επιστημονική γνώση. Στα πλαίσια αυτά περιλαμβάνεται και η υποεξειδίκευση των οδοντιάτρων σε διάφορες ειδικότητες της οδοντιατρικής με στόχο την αντιμετώπιση πολύπλοκων και εξειδικευμένων περιστατικών
   3. Αναδιοργάνωση και πλήρης αξιοποίηση των γνώσεων και ικανοτήτων του ανθρώπινου δυναμικού
   4. Δημιουργία πρωτοκόλλων που θα καλύπτουν όλο το φάσμα της οδοντιατρικής εργασίας αλλά και όλες τις κατηγορίες ασθενών με γενικά νοσήματα που χρήζουν ιδιαίτερης φροντίδας, για την παροχή στοιχειοθετημένης οδοντιατρικής φροντίδας.
3. Περαιτέρω ενίσχυση εξειδικευμένων κλινικών παροχής τριτοβάθμιας οδοντιατρικής φροντίδας (παιδοδοντίας, περιοδοντολογίας, ενδοδοντίας).
4. Ενίσχυση της συνεργασίας με τον Παγκύπριο Οδοντιατρικό Σύλλογο στα πλαίσια του υγιούς ανταγωνισμού μεταξύ δημόσιου και ιδιωτικού τομέα

**Έχοντας σαν οδηγό μας τα πιο πάνω αλλά και λαμβάνοντας υπόψη τους διαθέσιμους οικονομικούς πόρους θέσαμε μια σειρά από στόχους** οι οποίοι συνοπτικά περιγράφονται ως ακολούθως:

1. **Προετοιμασία για οργάνωση εντός του 2014 Παγκύπριας Επιδημιολογικής Έρευνας αξιολόγησης του επιπέδου της στοματικής υγείας όλων των πολιτών της Κύπρου.** Η σημασία της έρευνας αυτής είναι αυταπόδεικτη αφού όχι μόνο θα συμβάλει στην επικαιροποίηση του επιδημιολογικού χάρτη της Κύπρου αλλά και θα βοηθήσει στη θέσπιση νέων στόχων,οργάνωση προληπτικών προγραμμάτων και λήψη στοχευμένων μέτρων σε ευάλωτες ομάδες πληθυσμού. Κατά το 2013 έγινε ο σχεδιασμός της έρευνας η οποία όπως προαναφέρθηκε θα λαμβάνει δείγμα από όλες τις ηλικιακές ομάδες πληθυσμού όπως ορίζει η ΠΟΥ και ετοιμάστηκε το ερωτηματολόγιο στο οποίο θα καταγράφονται οι συνήθειες των πολιτών αναφορικά με τη στοματική υγιεινή.
2. **Στόχοι προληπτικού τομέα**:

Θα πρέπει να επισημανθεί ότι στα μέτρα δημόσιας υγείας για πρόληψη των αρνητικών επιπτώσεων της οικονομικής κρίσης οι Οδοντιατρικές Υπηρεσίες έδωσαν ιδιαιτερη έμφαση στην πρόληψη αλλά και στη δωρεάν παροχή προληπτικής και θεραπευτικής αγωγής μέσω των κινητών οδοντιατρικών μονάδων σε παιδιά με στόχο τη διατήρηση υψηλού επιπέδου στοματικής υγείας στον πληθυσμό μας. Ως εκ τούτου στα προληπτικά προγράμματα περιλαμβάνονταν τα ακόλουθα:

* Οργάνωση για δεύτερη φορά εκστρατείας πρόληψης και ενημέρωσης αναφορικά με τον **καρκίνο του στόματος**. Η αναγκαιότητα της εκστρατείας αυτή έγκειται στο γεγονός ότι παγκόσμια ο καρκίνος του στόματος είναι ο 6ος σε συχνότητα καρκίνος ενώ στην Κύπρο κατά τη δεκαετία 1998-2007 είχαμε 250 νέα περιστατικά που αφορούσαν καρκίνο στο χείλος, τη γλώσσα, το στόμα και τους σιαλογόνους αδένες. Κύρια αιτία του καρκίνου του στόματος είναι το κάπνισμα και η κατανάλωση αλκοόλ, παράγοντες οι οποίες από επιδημιολογικά στοιχεία φαίνεται να αυξάνουν σε περιόδους οικονομικής κρίσης. Με βάση τα στοιχεία αυτά αλλά και από τα αποτελέσματα της έρευνας που διεξήγαγαν οι Οδοντιατρικές Υπηρεσίες το 2012 τα αποτελέσματα της οποίας παρουσιάστηκαν στο 27ο Πανελλήνιο Συνέδριο Στοματικής και Γναθοπροσωπικής Χειρουργικής που έγινε τον Οκτώβριο του 2013 στη Λευκωσία όπουδιαφάνηκε ότι μόνο 1 στους 2 πολίτες γνώριζαν για τον καρκίνο του στόματος και μόνο 12% ότι υπάρχει η δυνατότητα έγκαιρης διάγνωσης μέσω της προληπτικής οδοντιατρικής εξέτασης κρίθηκε αναγκαία η θεσμοθέτηση της εκστρατείας αυτής η οποία έχει δύο άξονες:αφενός την ενημέρωση των πολιτών για τον καρκίνο του στόματος και την ενθάρρυνση των τακτικών οδοντιατρικών εξετάσεων και αφετέρου την ενημέρωση των επαγγελματιών υγείας για τον καρκίνο του στόματος
* Αύξηση του αριθμού των σχολείων κατά 15% στα οποία θα προσφερθεί προληπτική και θεραπευτική αγωγή μέσω των κινητών οδοντιατρικών μονάδων. Η επιλογή των σχολείων γίνεται με βάση το κοινωνικο-οικονομικό της περιοχής που βρίσκονται και τη δυναότητα πρόσβασης σε οδοντίατρο
* Πιλοτική επέκταση του προγράμματος προληπτικής εξέτασης των παιδιών και στα παιδιά της προδημοτικής δηλ.στην ηλικία των 5 ετών με στόχο σταδιακά όλα τα παιδιά να τυγχάνουν έγκαιρα προληπτικής οδοντιατρικής εξέτασης
* Ανακαίνιση και της τέταρτης (στην επαρχία Λάρνακας) κινητής οδοντιατρικής μονάδας με στόχο να ολοκληρωθεί το τετραετές πρόγραμμα ανακαίνισης όλων των μονάδων

1. **Στόχοι θεραπευτικού τομέα**:

* **Διεύρυνση των παρεχομένων υπηρεσιών και συμπερίληψη παροχής ορθοδοντικής** σε παιδιά λήπτες δημοσίου βοηθήματος και παιδιά πολύτεκνων και τρίτεκνων οικογενειών που πληρούν συγκεκριμένα οικονομικά αλλά και λειτουργικά κριτήρια. Με την ενέργεια αυτή εξοικονομήθηκαν σημαντικοί πόροι από πλευράς δημοσίου αφού τα περιστατικά που αφορούσαν λήπτες δημοσίου βοηθήματος αποστέλλονταν στον ιδιωτικό τομέα και τα έξοδα τα κάλυπτε το Γραφείο Κοινωνικής Ευημερίας
* Ενίσχυση της τριτοβάθμιας οδοντιατρικής περίθαλψης και ιδιαίτερα των κλινικών της προσθετικής, ενδοδοντίας, περιοδοντολογίας, παιδοδοντίας αλλά και των οδοντοτεχνικών εργαστηρίων
* Στενή συνεργασία με τη Στοματογναθοπρσωποχειρουργική Κλινική του Νοσοκομείου Λευκωσίας στα πλαίσια της ολιστικής αντιμετώπισης ασθενών με καρκίνο στη στοματογναθική περιοχή αλλά και της αντιμετώπισης περιστατικών υπο γενική αναισθησία.Προετοιμασία πρωτοκόλλου αντιμετώπισης περιστατικών υπό γενική αναισθησία
* Ετοιμασία εγχειριδίου εκπαίδευσης των βοηθών οδοντιατρειου για την οργάνωση ενός οδοντιατρείου

**Θα πρέπει να αναφερθεί και θα διαφανεί και αναλυτικά πιο κάτω ότι όλοι οι πιο πάνω στόχοι επιτεύχθηκαν ενώ η υλοποίηση του αναπτυξιακού προϋπολογισμού ανήλθε στο 99,5%.**

|  |  |
| --- | --- |
| **Προϋπολογισμός** | **2013** |
| Τακτικός | 91,01% |
| Αναπτυξιακός | 99,53 % |

**Ανθρώπινο δυναμικό - Οργανόγραμμα Οδοντιατρικών Υπηρεσιών**

Στις Οδοντιατρικές Υπηρεσίες (Διάγραμμα 3.1.1. Οργανόγραμμα των Οδοντιατρικών Υπηρεσιών) υπηρέτησαν, μέσα στο 2013, 37½ Οδοντιατρικοί Λειτουργοί, 36 Βοηθοί Οδοντιατρείου, 9 Οδοντοτεχνίτες και 9 άτομα υποστηρικτικό προσωπικό (μόνιμοι και έκτακτοι) στους οποίους συμπεριλαμβάνονται 5 οδηγοί, 1 βοηθός γραμματειακός λειτουργός, 1 αχθοφόρος κλητήρας και 2 γενικοί βοηθοί (Πίνακας 3.1.1)

**Πίνακας 3.1.1. Κατανομή προσωπικού (μόνιμου και έκτακτου) κατά επαρχία**

|  |  |  |  |  |
| --- | --- | --- | --- | --- |
| ΕΠΑΡΧΙΑ | ΟΔΟΝΤΙΑΤΡΟΙ | ΒΟΗΘΟΙ ΟΔΟΝΤΙΑΤΡΟΙ | ΟΔΟΝΤΟ  ΤΕΧΝΙΤΕΣ | ΟΔΗΓΟΙ ΚΙΝΗΤΗΣ ΟΔΟΝΤΙΑΤΡΙΚΗΣ ΜΟΝΑΔΑΣ |
| Λευκωσία | 20 ½(\*) | 18(\*\*) | 4 | 1 |
| Λεμεσός | 6 | 6 | 1 | 1 |
| Λάρνακα | 5 | 6 | 2 | 1 |
| Πάφος | 5 | 5 | 2 | 1 |
| Αμμόχωστος | 1 | 1 |  | 1 |
| ΣΥΝΟΛΟ | 37 1/2 | 36 | 9 | 5 |

*(\*) Ένας οδοντίατρος ήταν πλήρως αποσπασμένος στο Υπουργείο Υγείας ενώ έχει προσληφθεί κατά το 2013 ειδικός ορθοδοντικός ο οποίος εργάζεται 3 φορές τη βδομάδα*

*(\*\*) Μία βοηθός οδοντιατρείου ήταν αποσπασμένη στο Νοσοκομείο Λευκωσίας*

**Διάγραμμα3.1.1. Οργανόγραμμα Οδοντιατρικών Υπηρεσιών**

Υποστηρικτικό προσωπικό (Βοηθός γραμματειακός λειτουργός, γραφέας, κλητήρας)

**Δημόσιες Οδοντιατρικές Κλινικές**

Οι Δημόσιες Οδοντιατρικές Υπηρεσίες περιλαμβάνουν 56 οδοντιατρικές κλινικές και τέσσερις κινητές οδοντιατρικές μονάδες.

Συγκεκριμένα κατά το 2013 οδοντιατρική περίθαλψη προσφερόταν στα Γενικά Νοσοκομεία Λευκωσίας, Λεμεσού, Λάρνακας και Πάφου, στα Νοσοκομεία Παραλιμνίου, Κυπερούντας και Πόλης Χρυσοχού καθώς επίσης και σε 8 Αστικά κέντρα, 2 ιδρύματα και 24 Αγροτικά Υγειονομικά Κέντρα (Πίνακας 3.1.2.)

**Πίνακας 3.1.2 ΚΕΝΤΡΑ ΠΑΡΟΧΗΣ ΟΔΟΝΤΙΑΤΡΙΚΗΣ ΦΡΟΝΤΙΔΑΣ ΚΑΤΑ ΕΠΑΡΧΙΑ**

|  |  |  |  |  |  |
| --- | --- | --- | --- | --- | --- |
|  |  | | | | |
| **Λευκωσία** | **Λεμεσός** | **Λάρνακα** | **Πάφος** | **Αμμόχωστος** |
| Νοσοκομεία | Λευκωσίας | Λεμεσού  Κυπερούντας | Παλαιό Νοσ. Λάρνακας | Πάφου  Πόλις | Αμμοχώστου |
| Αστικά κέντρα | Λευκωσία  Αγ. Δομέτιος  Καϊμακλί  Αγλαντζιά  Λατσιά  Λακατάμεια  Στρόβολος  Έγκωμη |  |  |  |  |
| Ιδρύματα | Φυλακές  Ίδρυμα Χρίστου Στέλιου Ιωάννου |  |  |  |  |
| Αγροτικά κέντρα | Ευρύχου  Κάμπος  Ανθούπολη  Δάλι  Κλήρου  Παλαιχώρι  Λυθροδόντας  Ακάκι  Τσέρι  Παλιομέτοχο | Λινόπετρα  Αγρός  Πελέντρι  Αυδήμου | Κοφίνου  Λεύκαρα  Αθηένου  Κόκκινες  Ορμήδεια | Παναγιά  Σαλαμιού  Πύργος | Αυγόρου  Βρυσούλες |

**3.2.** **ΔΡΑΣΤΗΡΙΟΤΗΤΕΣ**

Για την επίτευξη των πιο πάνω στόχων οι δραστηριότητες των Οδοντιατρικών Υπηρεσιών διαχωρίζονται σε τρεις πυλώνες δράσης:

(α) Τη Δημόσια Οδοντιατρική Υγεία, όπου υπάγεται η πρωτοβάθμια οδοντιατρική φροντίδα και η πρόληψη.

(β) Την Κλινική Θεραπείας των Οδοντοστοματολογικών και Γναθοπροσωπικών βλαβών.

(γ) Τον Προγραμματισμό, Συντονισμό και Ανάπτυξητου Ανθρώπινου Δυναμικού και θέματα που άπτονται της Ε.Ε.

### **Δημόσια Οδοντιατρική Υγεία**

Στον πυλώνα αυτό περιλαμβάνονται:

α)**Τομέας Ερευνών**

Οι έρευνες αποτελούν ένα χρήσιμο εργαλείο για την αξιολόγηση των υπηρεσιών και μέσω των αποτελεσμάτων τους συμβάλουν στον προγραμματισμό και στη χάραξη στρατηγικής ενώ βοηθούν στη λήψη μέτρων και τη διασφάλιση παροχής ποιοτικών υπηρεσιών. Στα πλαίσια αυτά οι Οδοντιατρικές Υπηρεσίες συναισθανόμενοι το καθήκον τους για δημιουργία βάσης δεδομένων με αξιόπιστα στοιχεία παρουσίασαν τα αποτελέσματα ερωτηματολογίου αναφορικά με τις γνώσεις των ενηλίκων για τον καρκίνο του στόματος. Το ερωτηματολόγιο συμπληρώθηκε παγκύπρια από 234 άτομα και τα αποτελέσματα έδειξαν ελλιπη γνώση και ιδιαίτερα των ατόμων χαμηλού εκπαιδευτικού επιπέδου αναφορικά με τον καρκίνο του στόματος ενώ αναδείχτηκε έντονα η ανάγκη της ενημέρωσης όλων των επαγγελματιών υγείας για τον καρκίνο του στόματος και η ενσωμάτωση της προληπτικής εξέτασης για τον καρκίνο του στόματος στα πλαίσια της προληπτικής οδοντιατρικής εξέτασης.

β) **Διαφώτιση**Οι Οδοντιατρικές Υπηρεσίες δίνουν ιδιαίτερη σημασία στη διαφώτιση αφού θεωρούν ότι αποτελεί ουσιαστικό εργαλείο για τη διαμόρφωση ορθών γνώσεων και κατ’επέκταση συμπεριφορών που σχετίζονται με τη στοματική υγεία και υγιεινή. Η διαφώτιση γίνεται από έμπειρο προσωπικό με τη βοήθεια σύγχρονων οπτικοακουστικών μέσων δίνοντας ιδιαίτερη έμφαση στον παιδικό πληθυσμό. Ιδιαίτερα έγινε προσπάθεια όπως η ενημέρωση αυτή επεκταθεί πέρα από τα δημοτικά σχολεία και στα νηπιαγωγεία με στόχο την όσο το δυνατό πιο έγκαιρη ενημέρωση των παιδιών για τις στοματικές παθήσεις και την υιοθέτηση από νωρίς ορθών συνηθειών στοματικής υγιεινής.



Περαιτέρω όπως και κάθε χρόνο ενημερωτικά σεμινάρια για τη Στοματική Υγείας έγιναν παγκύπρια σε δασκάλους και νηπιαγωγούς σε συνεργασία με το Υπουργείο Παιδείας και Πολιτισμού τα οποία και παρακαλούθησαν .......

Στα πλαίσια της διαφώτισης θα πρέπει να αναφερθεί ότι για δεύτερη φορά οργανώθηκε από τις Οδοντιατρικές Υπηρεσίες **εκστρατεία ενημέρωσης και πρόληψης του καρκίνου του στόματος**. Η εκστρατεία περιλάμβανε τις ακόλουθες δράσεις:

* Δημοσιογραφική διάσκεψη υπό την αιγίδα του Υπουργού Υγείας
* Δωρεάν οδοντιατρική εξέταση του κοινού με τις 4 κινητές οδοντιατρικές μονάδες και διανομή ενημερωτικού υλικού που ετοιμάστηκε από τις Οδοντιατρικές Υπηρεσίες.



Ενημερωτικό βιβλιαράκι για τον Καρκίνο του Στόματος

γ)Προληπτική και θεραπευτική αγωγή στους μαθητές δημοτικής εκπαίδευσης καθώς και σε διάφορα ιδρύματα μέσω των 4 **κινητών οδοντιατρικών μονάδων**

Οι Οδοντιατρικές Υπηρεσίες διαθέτουν 4 κινητές οδοντιατρικές μονάδες (μία σε κάθε επαρχία). Στόχος των μονάδων αυτών είναι η δωρεάν παροχή προληπτικής και θεραπευτικής αγωγής σε παιδιά δημοτικών σχολείων τα οποία βρίσκονται σε ορεινές ή απομακρυσμένες περιοχές ή περιοχές χαμηλού κοινωνικο-οικονομικού επιπέδου όπου παρατηρείται αυξημένος δείκτης τερηδονισμένων δοντιών.



Κατά το 2013 οι κινητές οδοντιατρικές μονάδες προσέφεραν προληπτική και θεραπευτική αγωγή σε 118 δημοτικά σχολεία (καλύπτοντας το 38% των δημοτικών σχολείων παγκύπρια) σε σχέση με 112 το 2012, 96 το 2011 και 79 το 2010.

**Πίνακας 3.2.2 Εργασίες κινητής οδοντιατρικής μονάδας ανά επαρχία κατά τα έτη 2011 -2013**

|  |  |  |  |  |  |
| --- | --- | --- | --- | --- | --- |
|  | Λευκωσία | Λεμεσός | Λάρνακα | Πάφος | Παγκύπρια |
| Προληπτικό έργο 2011 | 1802 | 2369 | 4185 | 4739 | 13095 |
| Προληπτικό έργο 2012 | 2977 | 2061 | 6726 | 2283 | 14047 |
| Προληπτικό έργο 2013 | 4079 | 3293 | 7401 | 3663 | 18436 |
|  | **Λευκωσία** | **Λεμεσός** | **Λάρνακα** | **Πάφος** | **Παγκύπρια** |
| Θεραπευτικό έργο 2011 | 722 | 948 | 649 | 791 | 3110 |
| Θεραπευτικό έργο 2012 | 1202 | 707 | 933 | 281 | 3123 |
| Θεραπευτικό έργο 2013 | 2143 | 998 | 749 | 273 | 4163 |
|  | **Λευκωσία** | **Λεμεσός** | **Λάρνακα** | **Πάφος** | **Παγκύπρια** |
| Σύνολο έργου 2011 | 2524 | 3317 | 4834 | 5530 | 16205 |
| Σύνολο έργου 2012 | 4179 | 2768 | 7659 | 2564 | 17170 |
| Σύνολο έργου 2013 | 6222 | 4291 | 8150 | 3936 | 22599 |

*Σημειώσεις*:

(\*1*) Η πρόληψη συνίσταται σε εξέταση, τοπικές εφαρμογές φθορίου, προληπτικές εμφράξεις*

*(\*2) Η θεραπεία συνίσταται σε εμφράξεις, εξαγωγές και καθαρισμούς*

*(\*3) Το σύνολο του έργου αναφέρεται στο άθροισμα του προληπτικού και θεραπευτικού έργου*

Αναλύοντας τα αποτελέσματα παρατηρούμε αύξηση στην προσφερόμενη εργασία παγκύπρια τόσο στον προληπτικό όσο και στο θεραπευτικό τομέα γεγονός αναμενόμενο αφού αυξήθηκε και ο αριθμός των σχολείων που συμπεριλήφθηκαν στο εν λόγω πρόγραμμα.

δ) **Πρόγραμμα συνεργασίας μεταξύ Οδοντιατρικών Υπηρεσιών και Παγκύπριου Οδοντιατρικού Συλλόγου** για τη δευτεροβάθμια οδοντιατρική φροντίδα των 11 χρονων παιδιών των δημοτικών σχολείων.

Συνεχίστηκε και φέτος το πρόγραμμα αυτό το οποίο και περιλαμβάνει εξέταση και παραπομπή για δωρεάν θεραπευτική αγωγή σε ιδιώτη οδοντίατρο της δικής τους επιλογής μερίδας μαθητών της Εης τάξης

Λόγω της μείωσης του κονδυλίου το πρόγραμμα περιορίστηκε κατά το 2013 μόνο στην Εη τάξη και δε συμπεριλήφθηκε μερίδα μαθητών της Δ τάξης όπως γινόταν τα προηγούμενα έτη. Περαιτέρω στα ίδια πλαίσια, σχολεία τα οποία επισκέφθηκε η κινητή οδοντιατρική μονάδα κατά το 2013 και προσφέρθηκε δωρεάν προληπτική και θεραπευτική αγωγή εξαιρέθηκαν από το πρόγραμμα της συνεργασίας με τους ιδιώτες οδοντιάτρους. Με την ενέργεια αυτή από τα 8045 παιδιά που φοιτούν στην Εη τάξη συμπεριλήφθηκαν μόνο τα 6570

Αναλυτικά τα αποτελέσματα της εξέτασης και παραπομπής ανά επαρχία και παγκύπρια καταγράφονται στον πίνακα 3.2.3 ενώ στον πίνακα 3.2.4 γίνεται η σύγκριση με τα αποτελέσματα της προηγούμενης σχολικής χρονιάς αναφορικά με την εξέταση και την παραπομπή

Πιν.3.2.3: Αποτελέσματα προγράμματος συνεργασίας για το 2013

|  |  |  |  |  |  |
| --- | --- | --- | --- | --- | --- |
| Επαρχία | Αρ, μαθητών | Εξέταση | % υπογραφή | Παραπομπή | % Παραπομπή |
| Λευκωσία | 2706 | 1923 | 71,06% | 853 | 44,36% |
| Λεμεσός | 1414 | 1005 | 71,07% | 259 | 25,77% |
| Πάφος | 638 | 584 | 91,54% | 227 | 38,87% |
| Λάρνακα | 1182 | 930 | 78,68% | 332 | 35,70% |
| Αμμόχωστος | 505 | 422 | 83,56% | 125 | 29,62% |
| Παγκύπρια | 6445 | 4864 | 75,47% | 1796 | 36,92% |

Πιν.3.2.4: Σύγκριση αποτελεσμάτων προγράμματος συνεργασίας για τα έτη 2012-2013

|  |  |  |  |  |
| --- | --- | --- | --- | --- |
|  | % υπογραφή | | % παραπομπή | |
| **2012** | **2013** | **2012** | **2013** |
| Λευκωσία | 76,28 | 71,06 | 43,14 | 44,36 |
| Λεμεσός | 71,66 | 71,07 | 36,38 | 25,77 |
| Πάφος | 93,24 | 91,54 | 42,70 | 38,87 |
| Λάρνακα | 80,08 | 78,68 | 57,67 | 35,70 |
| Αμμόχωστος | 92,98 | 83,56 | 52,52 | 29,62 |
| Παγκύπρια | 78,89 | 75,47 | 44,98 | 36,92 |

Αν και τελικά κατά το 2013 εξετάστηκαν μόνο 4864 παιδιά σε σχέση με 6660 το 2012 (μείωση σημαντική κατά 27%) διαφαίνονται ενδιαφέροντα συμπεράσματα. Αναφορικά με το ποσοστό που οι γονείς έδωσαν συγκατάθεση για εξέταση ανήλθε στο 75,5% σημειώνοντας πτώση κατά 3,4% σε σχέση με το 2012. Το γεγονός μας εξέπληξε αφού αναμέναμε ότι με την υπάρχουσα οικονομική κρίση περισσότεροι γονείς θα ήθελαν να εκμεταλλευτούν την παροχή δωρεάν θεραπείας στα παιδιά τους.

Αναφορικά με το ποσοστό παραπομπής και αυτό παρουσίασε μείωση γεγονός που σχετίζεται και με τα αυστηρότερα εξεταστικά κριτήρια που τέθηκαν και τον περιορισμό στην καταγραφή κατά κύριο λόγο στις ανάγκες θεραπείας στα μόνιμα δόντια. Παρόλα αυτά καταγράφεται η μεγάλη μείωση κατά 20 και πλέον εκατοστιαίες μονάδες στις επαρχίες Λάρνακας και Αμμοχώστου γεγονός που σίγουρα μπορεί να αξιολογηθεί επιστημονικά μέσα από μια νέα επιδημιολογική έρευνα.

Εξίσου ενδιαφέροντα συμπεράσματα εξαγάγονται και για **τη συμμετοχή των παιδιών η οποία σημείωσε μείωση κατά 10% και ανήλθε μόνο στο 32% .** Λόγω της μειωμένης συμμετοχής, μειωμένος αντίστοιχα ήταν και το κόστος του προγράμματος αλλά και ο αριθμός των οδοντιάτρων που συμμετείχαν και πάλι με βάση τα προηγούμενα χρόνια

Πιν3.2.5: Ποσοστό συμμετοχής ανά επαρχία κατά το 2013

|  |  |  |  |
| --- | --- | --- | --- |
|  | Συμμετοχή (%) | Κόστος (€) | Κόστος/μαθητή (€) |
| Λευκωσία | 324 (37,98) | 25.331,79 | 78,18 |
| Λεμεσός | 70 (27,03) | 4.939,82 | 70,57 |
| Πάφος | 77 (33,92) | 5.916,02 | 76,83 |
| Λάρνακα | 124 (37,35) | 10.992,08 | 88,60 |
| Αμμόχωστος | 40 (32,00) | 3.632,72 | 90,82 |
| Παγκύπρια | 635 (35,36) | 50.812,43 | 80,02 |

Αν συγκρίνουμε τα προαναφερθέντα στοιχεία με αυτά που φαίνονται στον πιν.3.2.7 παρατηρούμε μείωση σε σχέση με τα αντίστοιχα ποσοστά και αριθμούς του 2012 αναφορικά με το κόστος ανά μαθητή

Πιν3.2.7: Αποτελέσματα προγράμματος συνεργασίας 2012

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2012 | Σύνολο μαθητών | Εξέταση | | Παραπομπή | | Συμμετοχή | | Ποσό € | Ποσό/ μαθητή (€) |
| Ε τάξη | 8473 | 6660 | 78,60% | 2996 | 44,98% | 1252 | 41,78% | 110.023,00 | 87,88 |
| Δ τάξη | 3200 | 2645 | 82,26% | 1412 | 53,38% | 419 | 29,67% | 42.712,00 | 101,94 |
| Δ+Ε τάξη | 11673 | 9305 | 79,71% | 4408 | 47,37% | 1671 | 37,91% | 152.735,00 | 91,40 |
|  |  |  |  |  |  |  |  |  |  |

**Πιν3.2.8: Συγκριτικά στοιχεία προγράμματος συνεργασίας για τα έτη 2009-2013**

|  |  |  |  |  |  |
| --- | --- | --- | --- | --- | --- |
|  | 2009 | 2010 | 2011 | 2012 | 2013 |
| % παραπομπή | 47,60 | 41,42 | 44,27 | 47,37% | 36,92 |
| % συμμετοχή | 38,46 | 41,43 | 39,01 | 37,91% | 35,36 |
| ΙδιώτεςΟδ/τροι | 302 | 287 | 305 | 296 | 191 |
| ΣυνολικόΚόστος (€) | 139.825,00 | 119.368,31 | 128.425,92 | 152.735,43 | 50.812,43 |
| Κόστος/ μαθητή | 88,72 | 84,18 | 80,52 | 91,40 | 80,02 |

Τέλος θα πρέπει να αναφερθεί ότι οι Οδοντιατρικές Υπηρεσίες πριν από την πληρωμή των ιδιωτών οδοντιάτρων προχώρησαν σε δειγματοληπτικό επανέλεγχο του 67,5% των εντύπων όπως φαίνεται και από τον Πιν.3.2.9 γεγονός που οδήγησε στην εξοικονόμηση €1.878,24. Από τον ίδιο πίνακα φαίνεται ότι το ποσοστό των εντύπων που παρουσίαζε πρόβλημα (δηλ. οι ιδιώτες οδοντίατροι ανέγραφαν εργασίες που δεν είχαν κάνει) περιορίστηκε από 17,38% σε 11,78% γεγονός στο οποίο συνέβαλε και ο ενδελεχής έλεγχος που γίνεται από πλευράς Οδοντιατρικών Υπηρεσιών.

Πιν3.2.9: Αποτελέσματα δειγματοληπτικού επανέλεγχου προγράμματος συνεργασίας

|  |  |  |  |  |  |  |
| --- | --- | --- | --- | --- | --- | --- |
|  | Έντυπα | Επανέ  λεγχος | Έντυπα με πρόβλημα (%) | Αρχικόκόστος προγράμματος | Κόστοςμετάτον επανέλεγχο | Ποσό πουεξοικονομήθηκε (€) |
| 2011 | 1587 | 541(34,09%) | 94 (17,38%) | 132.138,60 | 127.589,70 | 4.548,90 |
| 2012 | 1671 | 645 (38,60%) | 76 (11,78%) | 157.514,83 | 152.735,43 | 4.779,40 |
| 2013 | 635 | 431 (67,50%) | 45 (10%) | 48981,50 | 47.103,26 | 1.878,24 |

**ε)Πρόγραμμα εξέτασηςτων μαθητών της Α τάξης δημοτικών σχολείων**

Σύμφωνα με το πρόγραμμα αυτό **όλα** τα παιδιά που φοιτούν στην Α τάξη εξετάζονται στην αρχή της σχολικής χρονιάς από κυβερνητικό οδοντίατρο και εν συνεχεία τους δίνεται παραπεμπτικό σημείωμα για οδοντιατρική θεραπεία. Σε αντίθεση με το πρόγραμμα συνεργασίας τα έξοδα θεραπείας επιβαρύνουν τους γονείς. Προς το τέλος της σχολικής χρονιάς τα παιδιά επανεξετάζονται για να ελεγχθεί το ποσοστό συμμετοχής στο πρόγραμμα. Η σκοπιμότητα του προγράμματος έγκειται στην όσο το δυνατό ενωρίτερη εξέταση των παιδιών και την αντιμετώπιση πιθανών οδοντιατρικών προβλημάτων αλλά και στην ανάγκη για ενστερνισμό της φιλοσοφίας της πρόληψης και τις συχνές ανά εξάμηνο επισκέψεις σε οδοντίατρο.

Όπως φαίνεται από τον πιο κάτω πίνακα (3.2.10) κατά τη σχολική χρονικά 2012-13 εξετάστηκαν συνολικά 5203 παιδιά από τα οποία παραπέμφθηκαν τα 1640 (31.52%).

Πιν.3.2.10: Στοιχεία προγράμματος εξέτασης μαθητών Α τάξης για το 2013

|  |  |  |  |  |  |  |  |
| --- | --- | --- | --- | --- | --- | --- | --- |
| Επαρχία | Αρ, μαθητών | Εξέταση | % υπογραφή | Παραπομπή | % Παραπομπή | Συμμετοχή | % Συμμετοχή |
| Λευκωσία | 2528 | 2088 | 82,59% | 732 | 35,06% | 277 | 37,84% |
| Λεμεσός | 1731 | 1369 | 79,09% | 285 | 20,82% | 92 | 32,28% |
| Πάφος | 529 | 472 | 89,22% | 106 | 22,46% | 44 | 41,51% |
| Λάρνακα | 1049 | 898 | 85,61% | 366 | 40,76% | 142 | 38,80% |
| Αμμόχωστος | 492 | 376 | 76,42% | 151 | 40,16% | 69 | 45,70% |
| Παγκύπρια | 6329 | 5203 | 82,21% | 1640 | 31,52% | 624 | 38,05% |
| Πιν.3.2.11 : Σύγκριση προγράμματος εξέτασης μαθητών Α τάξης 2011-12 με 2012-13 | | | | | | | |
| Επαρχία | % παραπομπή | | % συμμετοχή | |  |  |  |
|  | 2011-12 | 2012-13 | 2011-12 | 2012-13 |  |  |  |
| Λευκωσία | 31,60 | 35,06 | 36,54 | 37,84 |  |  |  |
| Λεμεσός | 21,98 | 20,82 | 43,64 | 32,28 |  |  |  |
| Πάφος | 21,72 | 22,46 | 36,51 | 41,51 |  |  |  |
| Λάρνακα | 41,75 | 40,76 | 29,44 | 38,80 |  |  |  |
| Αμμόχωστος | 49,37 | 40,16 | 29,94 | 45,70 |  |  |  |
| Παγκύπρια | **31,04** | 32,42 | **35,47** | 38,05 |  |  |  |
|  |  |  |  |  |  |  |  |

Συγκρίνοντας το ποσοστό παραπομπής με αυτό της προηγούμενης σχολικής χρονιάς (Πιν.3.2.11) παρατηρούμε ότι παραμένει στα ίδια περίπου επίπεδα. Αντιθέτως παρατηρείται αύξηση κατά 2,5% στο ποσοστό συμμετοχής. Αξιοσημείωστη είναι η αύξηση του ποσοστού συμμετοχής σε όλες τις επαρχίες με εξαίρεση την επαρχία Λεμεσού.

Περαιτέρω το πρόγραμμα αυτό για **πρώτη φορά επεκτάθηκε και σε επιλεγμένες προδημοτικές δημοτικών σχολείων( δηλ. σε 5χρονα παιδιά).** Στόχος η προληπτική αυτή εξέταση να γίνεται σταδιακά στην ηλικία των 3 -4 ετών όπου ολοκληρώνεται η νεογιλή οδοντοφυϊα. Το πρόγραμμα εφαρμόστηκε σε 14 νηπιαγωγεία και τα αποτελέσματα κρίνονται στο σύνολό τους ικανοποιητικά ως εκ τούτου το πρόγραμμα θα επεκταθεί σε μεγαλύτερο αριθμό νηπιαγωγείων τη σχολική χρονιά 2013-14 (Πιν.3.2.12)

Πιν.3.2.12: Αποτελέσματα πιλοτικού προγράμματος εξέτασης μαθητών προδημοτικής

|  |  |  |  |  |  |  |  |
| --- | --- | --- | --- | --- | --- | --- | --- |
| Επαρχία | Αρ, μαθητών | Εξέταση | % υπογραφή | Παραπομπή | % Παραπομπή | Συμμετοχή | % Συμμετοχή |
| Λευκωσία | 185 | 117 | 63,24% | 27 | 23,08% | 8 | 29,63% |
| Λεμεσός | 106 | 83 | 78,30% | 17 | 20,48% | 4 | 23,53% |
| Πάφος | 174 | 174 | 100,00% | 28 | 16,09% | 16 | 57,14% |
| Λάρνακα | 101 | 60 | 59,41% | 21 | 35,00% | 3 | 14,29% |
| Παγκύπρια | 566 | 434 | 76,68% | 93 | 21,43% | 31 | 33,33% |

### **3.3. Κλινική Θεραπεία των Οδοντοστοματολογικών και Γναθοπροσωπικών Βλαβών**

Στον τομέα αυτό υπάγεται η δευτεροβάθμια και τριτοβάθμια φροντίδα στοματικής υγείας, που προσφέρεται σε όσους επισκέπτονται τις Οδοντιατρικές Υπηρεσίες.

Η παροχή πρωτοβάθμιας και δευτεροβάθμιας οδοντιατρικής φροντίδας γίνεται σε όλα τα Νοσοκομεία, Αστικά και Αγροτικά Κέντρα Υγείας ενώ τριτοβάθμια οδοντιατρική φροντίδα προσφέρεται μόνο στα Νοσοκομεία και περιλαμβάνει την κατασκευή κινητών προσθετικών εργασιών,αντιμετώπιση πολύπλοκων και εξειδικευμένων περιστατικών στους τομείς της Παιδοδοντίας, Περιοδοντολογίας και Ενδοδοντίας καθώς και την αντιμετώπιση περιστατικών που εμπίπτουν στο φάσμα της γναθοχειρουργικής.



Αναλυτικά και διαχρονικά η προσφερόμενη εργασία κατά είδος και ποσότητα κατά τα έτη 2011-13 φαίνονται στον πίνακα 3.3.1.

**Πίνακας 3.3.1 Είδος και σύνολο οδοντιατρικών εργασιών κατά τα έτη 2011-13**

|  |  |  |  |
| --- | --- | --- | --- |
| **ΕΡΓΑΣΙΕΣ ΠΑΓΚΥΠΡΙΑ** | **2011** | **2012** | **2013** |
| ΕΞΕΤΑΣΗ | 16379 | 21134 | 17293 |
| ΑΠΟΣΤΗΜΑ | 6294 | 7746 | 5764 |
| ΕΞΑΓΩΓΗ | 16987 | 19529 | 18347 |
| ΑΜΑΛΓΑΜΑ | 8633 | 8696 | 9991 |
| ΚΟΝΙΑ | 8057 | 10814 | 9063 |
| Σ.ΡΗΤΙΝΗ | 11133 | 15963 | 20433 |
| ΠΡΟΣΩΡΙΝΗ | 15943 | 19685 | 22724 |
| ΕΝΔ.ΘΕΡΑΠΕΙΑ | 5043 | 4658 | 5189 |
| ΚΑΘΑΡΙΣΜΟΣ | 10101 | 13102 | 14002 |
| ΜΙΚΡΗ ΧΕΙΡΟΥΡΓΙΚΗ ΣΤΟΜΑΤΟΣ[[1]](#footnote-1) | 795 | 1681 | 1261 |

Ο πίνακας 3.3.2 μας παρουσιάζει τις εργασίες που έγιναν ανά τύπο κέντρου και ανά ασθενή κατά τα έτη 2012-2013. Και στους 3 τύπους κέντρων οι κυριότερες προσφερόμενες θεραπείες είναι οι εμφράξειςστο σύνολό τους (δηλ. είτε από αμάλγαμα, κονία είτε από σύνθετη ρητίνη) ακολουθούμενες από τις προσωρινές εμφράξεις, την εξέταση και τις εξαγωγές. Αντιθέτως πολύ μικρό είναι το ποσοστό των ενδοδοντικών θεραπειών σε σχέση με τις εξαγωγές. Το αυξημένο ποσοστό εξαγωγών που παρατηρείται και τις δύο συνεχόμενες χρονιές ( αν και κατέγραψε μείωση παγκύπρια το 2013, μείωση η οποία ήταν πολύ εμφαντική στα αστικά κέντρα όπου βέβαια εκεί το ηλικιακό προφίλ και πιθανό και το κοινωνικο-οικονομικό επίπεδο των ασθενών να είναι διαφορετικό) θα πρέπει να προβληματίσει αφού αποτελεί και τη ριζικότερη θεραπεία. Θετικό στοιχείο αποτελεί η αύξηση και στα τρία είδη κέντρων των εμφράξεων συνθέτων ρητινών που αποτελούν και τις πλέον αισθητικές αποκαταστάσεις

**Πιν 3.3.2: Εργασίες ανά ασθενή ανά τύπο κέντρου**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ΕΡΓΑΣΙΕΣ |  | | | | | | | |
| **Νοσοκομεία** | | **Αστικά** | | **Αγροτικά** | | **Παγκύπρια** | |
| **2012** | **2013** | **2012** | **2013** | **2012** | **2013** | **2012** | **2013** |
| ΕΞΕΤΑΣΗ | 23,80% | 16,45% | 11,09% | 9,68% | 13,14% | 7,74% | 17,42% | 13,25% |
| ΑΠΟΣΤΗΜΑ | 7,78% | 4,58% | 5,25% | 4,60% | 4,77% | 3,26% | 6,38% | 4,42% |
| ΕΞΑΓΩΓΗ | 16,12% | 16,56% | 15,00% | 8,80% | 18,99% | 15,59% | 16,10% | 14,06% |
| ΑΜΑΛΓΑΜΑ | 8,14% | 8,39% | 5,83% | 6,10% | 7,52% | 8,10% | 7,17% | 7,65% |
| ΚΟΝΙΑ | 6,16% | 5,04% | 11,15% | 8,68% | 12,09% | 11,14% | 8,91% | 6,94% |
| Σ.ΡΗΤΙΝΗ | 10,87% | 13,00% | 15,62% | 19,36% | 14,18% | 18,45% | 13,16% | 15,65% |
| ΠΡΟΣΩΡΙΝΗ | 12,22% | 14,81% | 21,18% | 21,54% | 16,23% | 18,94% | 16,22% | 17,41% |
| ΕΝΔ.ΘΕΡΑΠΕΙΑ | 4,26% | 3,93% | 3,63% | 4,44% | 3,00% | 3,08% | 3,84% | 3,98% |
| ΚΑΘΑΡΙΣΜΟΣ | 10,65% | 10,20% | 11,25% | 11,33% | 10,07% | 11,57% | 10,80% | 10,73% |

**3.3.1**:Η **Κλινική της Παιδοδοντίας** λειτούργησε και φέτος 4 φορές τη βδομάδα στο Γενικό Νοσοκομείο Λευκωσίας όπου και εξυπηρετήθηκαν παιδιά διαφόρων ηλικιών καθώς επίσης και άτομα με ειδικές ανάγκες (**ΑμΕΑ**) καταγράφοντας αύξηση στον αριθμό των επισκέψεων κατά 8,11% σε σχέση με το 2012, 30,4% σε σχέση με το 2011 και 44,8% σε σχέση με το 2010 (Πιν.3.3.3).

**Πιν.3.3.3: Αρ. επισκέψεων στην Κλινική της Παιδοδοντίας**

|  |  |  |  |  |
| --- | --- | --- | --- | --- |
| Αρ. επισκέψεων στην Κλινική της Παιδοδοντίας | **2010** | **2011** | **2012** | **2013** |
| 1171 | 1301 | 1565 | 1693 |

Ο αριθμός των ατόμων που χειρουργήθηκαν κατά το 2013 ανήλθε στα 39 σε σχέση με 30 το 2012, 33 το 2011 και 30 το 2010. Για την ομαλότερη λειοτυργία του χειρουργείου εκαπιδεύτηκαν 2 οδοντίατροι για να αντιμετωπίζουν τα περιστατικά ενώ παράλληλα στα πλαίσια παροχής ποιτικής εργασίας δημιουργήθηκε πρωτόκολλο αντιμετώπισης των περιστατικών,

**3.3.2:** Η **Κλινική της Προσθετικής** ενδυναμώθηκε τόσο σε ανθρώπινο δυναμικό όσο και σε εξοπλισμό και έτσι καλύπτονται αποτελεσματικά οι ανάγκες όλων των επαρχιών αφού πλέον προσθετικές κλινικές και εργαστήρια λειτουργούν και στις 4 επαρχίες (Λευκωσία, Λάρνακα, Λεμεσός, Πάφος). Ως εκ τούτου το προσφερόμενο φάσμα και ο όγκος εργασίας από τις κλινικές αυτές διαμορφώθηκε όπως φαίνεται στον πίνακα 3.3.4.

#### Πίνακας 3.3.4: Προσθετική Εργασία

|  |  |  |  |  |
| --- | --- | --- | --- | --- |
| Είδος | Αριθμός Περιπτώσεων | | | |
|  | **2010** | **2011** | **2012** | **2013** |
| Κατασκευή Ακρυλικών οδοντοστοιχιών | 3226 | 2845 | 2346 | 1917+25 |
| Επιδιορθώσεις-Ακρυλικών οδοντοστοιχιών | 2128 | 2173 | 2119 | 1837 |
| Μεταλλικές Οδοντοστοιχίες κυβερνητικών εργατών | 109 | 138 | 120 | 101 |
| Επισκευές Μεταλλικών Οδοντοστοιχιών κυβερνητικών εργατών | 12 | 13 | 28 | 34 |
| Σκελετοί Μεταλλικοί | 54 | 18 | 41 | 8 |
| Μεταλλικές Οδοντοστοιχίες κατόχων κάρτας Α |  | 235 | 1018 | 838 |
| Επισκευές Μεταλλικών Οδοντοστοιχιών κάρτας Α |  | 15 | 43 | 85 |
| **ΣΥΝΟΛΟ** | **5529** | **5437** |  | **4820** |

Θα πρέπει να αναφερθεί ότι οι Οδοντιατρικές Υπηρεσίες λόγω της αυξημένης ζήτησης κινητών προσθετικών εργασιών από το δημόσιο τομέα και της μείωσης κατά ενός των οδοντοτεχνιτών που εργάζονται στο δημόσιο τομέα, προχώρησαν μετά από έγκριση της αρμοδίας αρχής σε συνεργασία με τα ιδιωτικά οδοντοτεχνικά εργαστήρια για παραπομπή αριθμού ασθενών για κατασκευή ολικών οδοντοστοιχιών. Με την ενέργεια αυτή η λίστα αναμονής για προσθετική εργασία στο δημόσιο τομέα δεν ξεπερνά τις 5 βδομάδες ενώ δεν υπήρχε καμία οικονομική επιβάρυνση για το δημόσιο τομέα αφού οι ασθενείς αντί να πληρώνουν τα δημόσια νοσηλευτήρια για την κατασκευή της οδοντοστοιχίας πλήρωναν ακριβώς το ίδιο ποσό στο ιδιωτικό οδοντοτεχνικό εργαστήριο. Κατά το 2013 στάλθηκαν 142 ασθενείς στα ιδιωτικά οδοντοτεχνικά εργαστήρια Λεμεσού και Πάφου για κατασκευή ολικής οδοντοστοιχίας.

**3.3.3. Κλινική Περιοδοντολογίας.** Στα πλαίσια της αναβάθμισης της τριτοβάθμιας οδοντιατρικής περίθαλψης η κλινική της περιοδοντολογίας του Νοσοκομείου Λευκωσίας ενδυναμώθηκε καλύπτοντας ένα ευρύ φάσμα περιστατικών που περιλαμβάνουν ριζική απόξεση, ριζική απόξεση με κρημνό, ουλεκτομή, χειρουργική επιμήκυνηση μύλης. Στον πίνακα 3.3.5 καταγράφεται η μεγάλη αύξηση κατά 24,8% που παρατηρήθηκε στην προσφερόμενη εργασία από την εν λόγω κλινική το 2012 σε σχέση με το 2011, εργασία η οποία παρέμεινε σταθερή το 2013.

**Πίνακας 3.3.5: Εργασία από την Κλινική της Περιοδοντολογίας του Γενικού Νοσοκομείου Λευκωσίας**

|  |  |  |  |
| --- | --- | --- | --- |
|  | 2011 | 2012 | 2013 |
| Αρ. ριζικών αποξέσεων και καθαρισμών από την κλινική της περιοδοντολογίας | 1353 | 1689 | 1681 |

**3.3.4 Κλινική Ενδοδοντίας:** αντίστοιχα μεγάλη όπως φαίνεται και από τον πίνακα 3.3.6 ήταν και η αύξηση των περίπλοκων περιστατικών ενδοδοντίας που αντιμετωπίστηκαν από την εν λόγω Κλινική στο Γενικό Νοσοκομείο Λευκωσίας καταγράφοντας συνεχή αύξηση τα τελευταία 3 χρόνια



**Πίνακας 3.3.6**: **Εργασία από την Κλινική της Ενδοδοντίας του Γενικού Νοσοκομείου Λευκωσίας**

|  |  |  |  |
| --- | --- | --- | --- |
|  | 2011 | 2012 | 2013 |
| Αρ. ενδοδοντικών θεραπειών από την κλινική της ενδοδοντίας | 245 | 399 | 472 |

**3.3.5 Κλινική Ορθοδοντικής**

Η κλινική ορθοδοντικής λειτούργησε στο Παλαιό Νοσοκομείο Λευκωσίας. Κατά το 2013 193, παιδιά ηλικίας μέχρι και 18 ετών ξεκίνησαν θεραπεία για λειτουργικά ορθοδοντικά προβλήματα

****

**3.3.6 Αριθμός επισκέψεων και προφίλ ασθενών που επισκέπτονται τις Οδοντιατρικές Υπηρεσίες**

Από την εξέταση των στατιστικών στοιχείων παρατηρείται διαχρονική αύξηση του αριθμού των επισκέψεων στις Οδοντιατρικές Υπηρεσίες τόσο κατά επαρχία όσο και ανά τύπο κέντρου μέχρι και το 2012, στοιχείο αναμενόμενο όχι μόνο λόγω της οικονομικής κρίσης αλλά και της συνεχούς βελτίωσης και της διεύρυνσης του φάσματος των προσφερομένων υπηρεσιών. Κατά το 2013 παρατηρήθηκε όμως καθολική σχεδόν μείωση του αριθμού των ασθενών σε όλα τα κέντρα πλην ελαχίστων εξαιρέσων συμπεριλαμβανομένου του Νοσοκομείου Λευκωσίας που αποτελεί στην πραγματικότητα κέντρο παραπομπής πολύπλοκων περιστατικών (πίνακας 3.3.7, διάγρ. 3.3.3 )

**Πίνακας 3.3.7 : Σύγκριση επισκέψεων ανά επαρχία κατά τα έτη 2011-2013**

|  |  |  |  |  |
| --- | --- | --- | --- | --- |
| Επαρχία | 2011 | 2012 | 2013 | Μεταβολή σε σχέση με το 2012 |
| Λευκωσία | 55842 | 62908 | 61796 | -1,77% |
| Λεμεσός | 19489 | 22505 | 17312 | -23,07% |
| Λάρνακα | 19870 | 21306 | 17303 | -18,79% |
| Πάφος | 14731 | 16211 | 13323\* | -17,81% |
| Αμμόχωστος | 4986 | 4928 | 4065 | -17,51% |
| Παγκύπρια | 114918 | 127858 | 113799 | -10,99% |

\**Θα πρέπει να αναφερθεί ότι στην επαρχία Πάφου το αγροτικό κέντρο Πύργου ήταν κλειστό κατά το 2013 κ έτσι δε λειτούργησε το οδοντιατρείο*.

Σχεδ. 3.3.1: Σύγκριση επισκέψεων τα έτη 2011-2013

Άξιο σχολιασμού είναι το γεγονός ότι η μείωση του αριθμού των ασθενών ήταν σε όλες τις επαρχίες περίπου στα ίδια επίπεδα με εξαίρεση την επαρχία Λευκωσίας η οποία έχει και το μεγαλύτερο όγκο ασθενών όπου εκεί η μείωση ήταν ελάχιστη. Περαιτέρω λαμβάνονας υπόψη ότι ο αριθμός των κέντρων που έχουν οι άλλες επαρχίες πλην της Λευκωσίας,εύκολα εξαγάγεται το συμπέρασμα ότι κατά κύριο λόγο η μείωση του αριθμού των ασθενών παρατηρήθηκε κατά κύριο λόγο στα νοσοκομεία Λεμεσού, Λάρνακας και Πάφου.

Όσον αφορά το ηλικιακό προφίλ των ασθενών παρατηρούμε ότι για όλα τα έτη υπερτερεί η ηλικιακή ομάδα των 45-64 ετών ακολουθούμενη από τις ηλικιακές ομάδες 65-74, 15-44, 75+ 5-14, 0-4. Είναι εμφανές ότι ένα πολύ μικρό ποσοστό των ασθενών των Οδοντιατρικών Υπηρεσιών είναι άτομα κάτω των 15 ετών (Πίνακας 3.3.8, Διάγραμμα 3.3.4).

Πίνακας 3.3.8 : Κατανομή ασθενών κατά ηλικιακή ομάδα κατά τα έτη 2010 - 13

|  |  |  |  |  |  |
| --- | --- | --- | --- | --- | --- |
| **Ηλικιακή ομάδα** | **2010** | **2011** | **2012** | **2013** | **Αυξομείωση σε σχέση με το 2012** |
| **0-4** | 345 | 559 | 493 | 517 | +4,7% |
| **5.-14** | 6879 | 7359 | 8581 | 8006 | -6,7% |
| **15-44** | 25498 | 27930 | 33265 | 30700 | -7,7% |
| **45-64** | 35383 | 36136 | 40158 | 36787 | -8,4% |
| **65-74** | 27304 | 27710 | 29443 | 24756 | -15,9% |
| **75+** | 13853 | 15144 | 15958 | 13111 | -17,84% |
| **Σύνολο επισκέψεων** | **109262** | **114858** | **127858** | 113877 |  |

### **3.4 Δραστηριότητες Προγραμματισμού, Εξοπλισμού, Συντονισμού και Ανάπτυξης Προσωπικού και Ευρωπαϊκή Ένωσης**

Στον πυλώνα αυτό υπάγονται οι πιο κάτω δραστηριότητες των Οδοντιατρικών Υπηρεσιών:

-Προσφορές για τον εξοπλισμό των Οδοντιατρικών Υπηρεσιών παγκύπρια, τόσο σε μηχανήματα όσο και σε αναλώσιμα. Οι προσφορές σε μηχανήματα διενεργούνται σε συνεργασία με την Ηλεκτρομηχανολογική Υπηρεσίαια ενώ για την αγορά οδοντιατρικών υλικών γίνεται σε συνεργασία με τις Φαρμακευτικές Υπηρεσίες.

Κατά το 2013 στα πλαίσια της ποιοτικής αναβάθμισης οι Οδοντιατρικές Υπηρεσίες προχώρησαν στην αγορά εξοπλισμού ύψους €100,000 ο οποίος μεταξύ άλλων χρησιμοποιήθηκε ως ακολούθως:

* Αγορά 2 οδοντιατρικών μηχανημάτων για το Νοσοκομείο Λεμεσού (η μία αφορούσε την κινητή μονάδα) και ένα για το Παλαιό Νοσοκομείο Λευκωσίας. **Με τις ενέργειες αυτές ο μέσος χρόνος ηλικίας των οδοντιατρικών μηχανημάτων μειώθηκε στα 9,3 χρόνια**
* Αγορά 8 φορητών συσκευών ταχείας αποστείρωσης
* Αγορά 3 φορητών συσκευών καθαρισμού (Portable scalers) ( μία για το Νοσοκομείο Λεμεσού, μία για το Νοσοκομείο Λάρνακας και μία για το Νοσοκομείο Πάφου)
* Αγορά για το οδοντοτεχνικό εργαστήριο Πάφου 1 ατμού, 1 μύξερ γύψου, 1 συσκευή εν ψυχρώ ακρυλικού, 1 συσκευή αποκήρωσης και 1 συσκευή υπερήχων
* Αγορά για το οδοντοτεχνικό εργαστήριο Λεμεσού μία συσκευής Ατμού και μίας συσκευής υπερήχων
* Αγορά για το Νοσοκομείο Πάφου μίας συσκευής Piezomart
* Αγορά για το Νοσοκομείο Λάρνακας 1 συσκευής Piezomart και 1 συσκευή μηχανοκίνησης
* Αγορά ακτινογραφικού μηχανήματος για το κέντρο Υγείας Λακατάμειας μαζί με προστατευτική ποδιά μολύβδου και περιλαίμιο
* Αγορά συσκευής καθαρισμού νερού για το Νοσοκομείο Αμμοχώστου
* Αγορά 2 εντοπιστών ακροριζίου για τα κέντρα υγείας Κοφίνου και Κλήρου

Θα πρέπει να αναφερθεί ότι στα πλαίσια ενός τριετούς προγράμματος εξοπλισμού όλων των κέντρων παγκύπρια με μικροεργαλεία και συσκευές δημιουργήθηκε στα εξωτερικά ιατρεία Λευκωσίας αποθεματικό με τα πιο πάνω που προσφέρει τη δυνατότητα κάλυψης έκτακτων αναγκών σε όλα τα κέντρα παγκύπρια.

Παράλληλα εξωραϊστικά έργα έγιναν στο Οδοντιατρείο στο Παλαιό Νοσοκομείο Λευκωσίας ενώ τοποθετήθηκαν προστατευτικά κουβούκλια για τους κομπρεσόρους στο Παλαιό Νοσοκομείο Λευκωσίας και στα κέντρα υγείας Αγλαντζιάς, Έγκωμης και Ακακίου

-Εκπαίδευση του προσωπικού. Λόγω της μείωσης του σχετικού κονδυλίου στον προϋπολογισμό, η επιμόρφωση του προσωπικού περιορίστηκε μόνο στην εντόπια εκπαίδευση και δε δόθηκαν υποτροφίες. Στα πλαίσια αυτά επιχορηγήθηκε η παρακολούθηση του Παγύπριου Οδοντιατρικού Συνεδρίου

-Διεθνείς συνεργασίεςμε το Ευρωπαϊκό Συμβούλιο Ανωτέρων Οδοντιατρικών Λειτουργών (CECDO) στο οποίο και εκφράσαμε απόψεις σχετικά με το μέλλον της οδοντιατρικής μέσα στα πλαίσια της Ε.Ε.

-Συμμετοχή τριών οδοντιατρικών λειτουργών στο Οδοντιατρικό Συμβούλιο Κύπρου και ενός οδοντιατρικού λειτουργού και ενός οδοντοτεχνίτη στο Συμβούλιο Εγγραφής Οδοντοτεχνιτών

-Συνεργασία με άλλα υπουργεία και φορείς Υπουργείο Παιδείας, και με άλλα τμήματα του Υπουργείου Υγείας.

-Συμμετοχή σε Ιατρικά Συμβούλια και Συμβουλευτικές Επιτροπές όπως η Κεντρική Επιτροπή Σχολικών Κυλικείων ΚΕΣΚ, επιτροπή για την Πρόληψη Ατυχημάτων, Επιτροπή για την Ποιοτική Διασφάλιση των Υπηρεσιών, Επιτροπή Πρόληψης της Βίας στην οικογένεια, Επιτροπή Ερευνών, Επιτροή για τα δικαιώματα του παιδιού.

-Συνεισφορά των Οδοντιατρικών Υπηρεσιών με προτάσεις σε θέματα που αφορούν το Γενικό Σχέδιο Υγείας (ΓεΣΥ).

1. Οι επεμβάσεις αυτές αφορούν περιστατικά περιοδοντολογικά και μικρής χειρουργικής στόματος που έγιναν με τοπική αναισθησία. [↑](#footnote-ref-1)